הוועדה המיוחדת לפניות הציבור, כנסת 20, פרוטוקול מספר 148, 2018-07-10 14:45

ישראל אייכלר: אנחנו דנים היום בנושא שיש בו מרכיבים של פיקוח נפש, ויש בו מרכיבים של תחבורה ויש בו מרכיבים של שירות עירוני.

ישראל אייכלר: אני מתחיל דווקא בפיקוח נפש.

ישראל אייכלר: בוועדה הזו דנו כמה וכמה פעמים על ציר ז'בוטינסקי.

ישראל אייכלר: גיל יעקב היה בהרבה דיונים אצלנו.

ישראל אייכלר: זעקנו שאנשים נהרגים ונפצעים ואלה שלא נפצעים חיים בניסים כל פעם שעוברים את ציר ז'בוטינסקי.

ישראל אייכלר: והמדינה אמרה שלא שייך לסגור את הכביש, שפעם קראנו לו הכביש השחור, כביש כל כך מרכזי בין פתח תקוה לתל אביב וזה יעכב, ונת"ע ורכבת קלה, וכל הסיפורים שאנחנו מכירים, ובסוף היו עוד כמה תאונות ומשרד התחבורה נכנע וסגרו את הציר הזה.

ישראל אייכלר: לדעתי היה צריך לעשות את זה גם בכביש גולדה מאיר.

ישראל אייכלר: כל יום שלא נהרגים שם אנשים זה רק בזכות התפילות של כל האמהות וההורים ששולחים את הילדים ומתפללים שיבואו ויחזרו בשלום, אין שום תאונות, כי באופן בסיסי כשאתה עושה ציר מרכזי באמצע ובאים מימין ובאים משמאל ואנשים צריכים לתפוס את האוטובוס ולדאבוננו השירות, אני תחת התקפה של המון אנשים לגבי הכותל המערבי בימים האחרונים, מחכים שעות ויש ממש כמו בסין או בהודו, המצב של התחבורה הציבורית במגזר החרדי, במיוחד בכותל המערבי.

ישראל אייכלר: אז אנשים רצים באופן בסיסי, טבעי, לתפוס את האוטובוס כי האמא תאחר, הילדים יחכו לה בחוץ והיא לא תגיע כי היא באה מהעבודה, היא חייבת לתפוס אז היא עוברת באדון, ניסי ניסים.

ישראל אייכלר: אסור לעשות את זה בכלל בתוך עיר, אסור לעשות את זה באזור - - - - - - נכנסה, אני אחזור על המשפט שהתחלתי בו.

ישראל אייכלר: אנחנו עוסקים בכמה נושאים, הראשון שבהם זה פיקוח נפש, הסיפור של ז'בוטינסקי, הזכרתי שמשרד התחבורה הבין שחייבים לסגור אותו, זה פשוט בלתי אפשרי ובלתי מוסרי לעשות כביש אמצע שטסים בו אוטובוסים וכשאנשים צריכים להתנקז אליו, הולכי רגל בעיקר.

ישראל אייכלר: בז'בוטינסקי הבנתם את זה, בכביש גולדה מאיר עד היום לא הבינו את זה, עכשיו אנחנו מדברים על שכונה נבנית בתוך אזור מגורים צפוף של עשרות אלפי ילדים ואנשים וגם קשישים בגיל שלנו, - - - גם לא צריכים להיהרג כשעוברים את הכביש.

ישראל אייכלר: אדם מבוגר לא יכול לעבור את הכביש במהירות.

ישראל אייכלר: לכן אנחנו חושבים שגם אם נגזר, וגם אם המתכננים שלנו תכננו שצריכים להיות נתיבי תחבורה ציבורית בתוך שכונה, ואנחנו תומכים בזה, כדי לאפשר את הזרימה של האוטובוסים ושלא כל רכב פרטי יוכל לחסום אותם, אנחנו עדיין רוצים שיהיה נתיב תחבורה ציבורית בצד ימין, ונתיב תחבורה ציבורית בצד ימין בצד ההפוך, זאת אומרת לא באמצע הכביש.

ישראל אייכלר: אני יודע ומודע לזה שזה מעכב קצת את הזרימה כי יש כאלה שלוקחים ימינה בסמטאות, יש שם סך הכל שתי סמטאות לא גדולות, דרך ללא מוצא שתיהן, זה לא איזה מעבר שהרבה מכוניות באות, לא גרים הרבה אנשים, אין שם שמאלה גם, לא יוצאים שמאלה.

ישראל אייכלר: אין שום עיכוב מבחינת הזמן שהאוטובוס יוכל לנסוע, בעיקר ברחוב שמגר ורחוב אוהל יהושע, שהמת"צים יהיו משני הצדדים.

ישראל אייכלר: זו המטרה הראשונית.

ישראל אייכלר: את השאר נשמע עכשיו מפי התושבים על הבעיות התחבורתיות של העניין.

ישראל אייכלר: אני אתן את רשות הדיבור - - -

מיכאל הלברשטם: רק מילה.

מיכאל הלברשטם: גם מקום מרכזי שמגיעים מכל העולם, במשך השנה, עשרות אלפי איש, אף אחד לא לקח את זה בחשבון.

מיכאל הלברשטם: זאת אומרת העומס של האנשים שיש ברחובות האלה הוא אדיר ואם יחשבו רק על האוטובוס ולא על האנשים שנמצאים שם, אנחנו ניכנס בבעיות גדולות.

ישראל אייכלר: זה מעניין, נקודה שלא חשבתי עליה, כי זו שכונה - - -

מיכאל הלברשטם: במוצאי החגים יש פה מאגד 250 אוטובוסים רק קהילת בעלז צורכת, לפזר את הקהל.

ישראל אייכלר: שכחנו להגיד מה שאמר מר הלברשטם ואני רוצה שוב להדגיש לפרוטוקול.

ישראל אייכלר: מדובר בשכונה שבאים אליה עשרות אלפי אנשים בשנה, בחגים אלפים מבני ברק, מאשדוד, מכל רחבי הארץ, כל מגורשי ירושלים.

ישראל אייכלר: אמרתי ליצחק רבין כשהוא היה ראש ממשלה, הוא נתן לחתן מתנה "אם אשכחך ירושלים תשכח ימיני" אמרתי לו "אתה צריך לתת לכל זוג צעיר בירושלים אם אשכחך ירושלים כי כולם עוזבים את ירושלים כי הדיור מאוד יקר" אז הם גרים מחוץ לעיר והם באים בחגים ובשבתות להורים ולמשפחה ולחצרות ולאדמו"רים אז זה שוב עומס גדול מאוד, חוץ מאלה שבאים מחו"ל, תיירים מכל העולם.

ישראל אייכלר: לכן זה עניין של פיקוח נפש.

ישראל אייכלר: לגבי שאר הדברים, אני רוצה לתת לאנשים לדבר על הקטסטרופה התחבורתית לשכונה וכל הדברים האלה.

ישראל אייכלר: המנהג בוועדה שלנו שהפונים מדברים ראשונים.

ישראל אייכלר: בתפקיד הפונים עכשיו הם אנשי המינהל הקהילתי ברוממה, ומנהל בית הספר לבנות, של אלפי בנות שצריכות לעבור שם, הרב משה לברון בבקשה.

משה לברון: בדיון שהיה בעירייה היה רעיון שנעשה את רחוב ברנדיס בכיוון ההפוך בגלל שהם הציעו שרחוב מנחת יצחק יהיה רק בעליה ולא בירידה.

משה לברון: אנחנו רוצים לתקן את זה שההצעה תרד, כי העניין נבדק, רחוב ברנדיס צריך להיות רק בירידה, כמו היום וללא שום שינוי, למה?

משה לברון: כי אם זה בצד ההפוך אז הבנות יעברו את הכביש וזה מסכן את המעבר של התלמידות.

משה לברון: לכן גם מנחת יצחק יישאר כמו שהוא היום בירידה, אם עושים אותו חד סטרי, שאנחנו לא מעורבים אם זה חד סטרי, זה עניין של תכנית אב - - -

מיכאל הלברשטם: יש אנשים שיושבים - - - אני לא - - - על מה מדברים?

מיכאל הלברשטם: על איזה רחוב?

ישראל אייכלר: נראה שהתמקדת בבית הספר שלך וזה בסדר נעבור לפונה הבא, ברוך ברנדוויין, יו"ר מינהל התחבורה של מינהל קהילתי רוממה.

ברוך ברנדוויין: אז ככה, כפי שכל השנים דיברנו על נושא התחבורה, אחד מהדברים העיקריים שהיינו בהמון המון פגישות, יש לנו ועדת תחבורה של מינהלת רוממה, אחד מהדברים שאכפת לנו, הנושא של אי התייחסות על מה אנחנו מדברים, אפשר להגיד ש-90% מהדברים שאנחנו מבקשים לא מתקבלים, וזה אכפת לנו כתושבים, גם כמציגים וגם כתושבים אכפתיים אנחנו מאוד ערניים עם מה שקורה ואכפת לנו מזה שלא מתייחסים לדברים שאנחנו מדברים.

ישראל אייכלר: 90% מהבקשות שלכם?

ישראל אייכלר: כי לנו הם אומרים שהם מתואמים עם המינהל הקהילתי ועם אנשי השכונה.

ברוך ברנדוויין: זה שקר באותיות קידוש לבנה, עובדה שמה שביקשנו, אפשר ל - - -

ישראל אייכלר: אולי תפרט כמה דברים או שהרב רודמן יפרט את הדברים?

ברוך ברנדוויין: עוד מעט אני אפרט את הדברים.

ברוך ברנדוויין: בכל אופן זה אחד מהדברים העיקריים.

ברוך ברנדוויין: דבר נוסף, המידע - - - זה גם מחביאים מאתנו, שאנחנו לא יודעים מה קורה ורק נותנים לנו עובדות בשטח.

ברוך ברנדוויין: לכן אנחנו מבקשים מאוד התייחסות אמיתית ומידע יותר על מה שהולך לקרות ולא להביא לנו דבר מוגמר, ואז כמובן לא מזיזים את מה שצריכים - - -

ישראל אייכלר: הרב רודמן בבקשה.

ישראל אייכלר: אני רוצה להגיד שיש פגישה נוספת ב-21.8.2018 אני רוצה שתתייחסו פרטנית לבקשות שעלו לדיון כדי שנדע על מה אנחנו מדברים, לא רק כללי.

יחיאל רודמן: תודה.

יחיאל רודמן: אני אתייחס כללית באמת כמו שהיו"ר ביקש.

יחיאל רודמן: קודם כל אני רק אסיים את הנקודה שהתחיל בה הרב ברנדוויין.

יחיאל רודמן: כל מה שקשור לשיתוף ציבור לצערנו לאחרונה משתפים אותנו כשרוצים לשתף אותנו.

יחיאל רודמן: כשלא רוצים לשתף אותנו, כמה שהדברים הם אקוטיים, קריטיים, ויש לנו גם מה להגיד ויש לנו גם מה לייעל, אנחנו לא שותפים.

יחיאל רודמן: באים אלינו עם תכניות מוכנות ואו שמבקשים מאתנו לשווק את זה לציבור, או שנותנים לנו אפשרות להניע ימינה/שמאלה בדברים מאד נקודתיים, לא בדברים המערכתיים.

יחיאל רודמן: שיתוף ציבור לצערנו בכל מה שקשור לתחבורה, לא רק ציבורית, כל התחבורה בכל האזור שלנו, הוא לא קיים.

יחיאל רודמן: מבחינתנו הוא לא קיים, זה לא שאנחנו לא משפיעים, זה לא שאין לנו דעה, אבל שיתוף ציבור כמו שאמרו להיות וכמה שתכנית האב לתחבורה רוצה להיות, אין פה.

יחיאל רודמן: התחושה שלי זה שכולם מקבלים פה הכתבות מלמעלה ופשוט מבצעים את הדברים.

יחיאל רודמן: זה נוגע לנקודה המרכזית שרציתי להעלות פה.

יחיאל רודמן: הכל פה זה נגזר של הקו הירוק.

יחיאל רודמן: הקו הירוק זה קו של הרכבת הקלה שצריך לעבור ברחוב בר אילן.

יחיאל רודמן: הן בזמן העבודות והן בזמן התפעול התחבורה הפרטית והציבורית כבר לא תוכל לעבור כמעט בציר בר אילן, הולך להיות שם נתיב אחד לכל צד.

יחיאל רודמן: כל אחד מבין שזה כבר לא הולך להיות ציר מרכזי.

יחיאל רודמן: מוניות עוברות שם, אוטובוסים, משאיות.

יחיאל רודמן: כשאנחנו הגשנו את ההתנגדות שלנו לקו הירוק ואמרנו שהמסה הזאת תיפול על כל השכונות, אמרו "אל תדאגו, יש את ציר שפע חיים" ביקשנו אז ואנחנו מבקשים היום, האם עירית ירושלים, תכנית אב לתחבורה, משרד התחבורה, יודעים מה צפוי למקום הזה בעוד 10, 20 שנה, כמה מכוניות יעברו, כמה אוטובוסים יעברו, כמה אופניים יעברו, או שזה סתם משהו כוללני, אנשים יעדיפו להשאיר את הרכב בבית והאוטובוסים יהיו פחות.

יחיאל רודמן: לא ייתכן שהשכונה תהפוך למרפסת האחורית, בפרט בעידן הווייז, שישלח אותנו, כל הרחובות מסביב יהיו בעצם תחלופה לציר של בר אילן, בפרט כשמבטלים שם את הפניות שמאלה, ואני לא אכנס לכל הפרטים.

יחיאל רודמן: את כל זה עירית ירושלים יודעת.

יחיאל רודמן: כשבאנו לדיון אצל הרב הלברשטם אמרו לנו "האזור הזה הולך להיהפך לגיהינום ובזמן העבודות של ציר בר אילן בין אם זה יהיה פתוח ובין אם לא, זה יהיה גיהיני-גיהינום.

יחיאל רודמן: מת"צ יכול לעזור שלפחות תחבורה ציבורית תעבור שם" ואנחנו זועקים למה שהמקום יעבור לגיהינום, כשמתכננים קו ירוק, זה הרי תכנון של עוד 100 שנה קדימה, למה לא חשבו מראש על כל המערכת כולה, האם האזור מתאים לזה, ולמצוא פתרונות, והעלינו פתרונות, ולא אנחנו צריכים למצוא את הפתרונות.

ישראל אייכלר: אנחנו צריכים למצוא את הפתרונות.

ישראל אייכלר: אני אבקש ממך להתמקד בפתרונות.

יחיאל רודמן: אני רק אסיים את הנקודה שהתחלתי בה.

ישראל אייכלר: אם אין לי פתרונות אין לי מה - - -

יחיאל רודמן: אז אני אגיד את זה בחצי מילה.

יחיאל רודמן: הרב אייכלר, בחצי מילה אני רק אסיים את מה שאני אומר.

יחיאל רודמן: כשהגשנו את ההתנגדות שלנו, המינהל הקהילתי והתושבים לקו הירוק, ושאלנו מהם הפתרונות התחבורתיים לאזור - - -

שלומית אבינח: יחיאל, תתמקד, זה לפרוטוקול ויש לזה המשכיות, תתמקד מה הבקשות שלכם.

יחיאל רודמן: אני מסביר.

יחיאל רודמן: אמרו לנו שהקו הירוק זה תב"ע, פתרונות תחבורתיים יש זמן, בשלב התכנון.

יחיאל רודמן: כשבאנו עכשיו אומרים "הקו הירוק זה עובדה" הקטסטרופה זה עובדה, עכשיו בוא נראה איך פותרים אותו ברמה מאוד מאוד מקומית וזה לא הוגן מבחינת התהליך.

יחיאל רודמן: הפתרונות שאנחנו חושבים להציע זה קודם כל ברמת המקרו, לחשוב שוב פעם על כל הקו הירוק ולמצוא פתרונות לציר עצמו, אם זה מינהור, אם זה גשרים, לחשוב באמת יצירתי שהקו הזה רק יועיל לתחבורה ולא יזיק לתחבורה.

יחיאל רודמן: זה קודם כל ברמת המקרו.

יחיאל רודמן: ברמת המיקרו, כל מה שקשור לציר עצמו, אנחנו רוצים לדעת נתונים כמה אוטובוסים אמורים לעבור, יודעים שיותר מ-70 אוטובוסים לא יכולים לעבור שם בשעה, זה מהמצגת שהציגו.

יחיאל רודמן: אולי צריכים שם 700 אוטובוסים לשעה, מה יעשו כל שאר האוטובוסים?

יחיאל רודמן: יתנדפו באוויר, יהיה עומס בלתי צפוי?

יחיאל רודמן: לאיפה הם ילכו?

יחיאל רודמן: או שהציבור יסבול מחוסר אוטובוסים?

יחיאל רודמן: מה התכנון של האזור, ואנחנו אולי נוכל לקבל החלטות ולעזור ולהגיד ולתת עדיפויות.

יחיאל רודמן: לגבי המת"צ עצמו, הדרישה שלנו זה ששום תחבורה שלא קשורה ישירות לשכונה לא תעבור שם.

יחיאל רודמן: זה לא יהפוך לציר מרכזי, לא לתחבורה פרטית ולא לתחבורה ציבורית, למי שלא קשור לשכונה.

יחיאל רודמן: היום ציר בר אילן מקשר בין מזרח למערב.

יחיאל רודמן: ציר שפע חיים לא יכול להיות מקשר בין מזרח למערב.

יחיאל רודמן: צריך לזרוק את זה על ציר גולדה, כביש 4, האזור הזה צריך להיות מכוון, שום דבר שלא קשור לשכונה לא עובר שם.

יחיאל רודמן: זו הבקשה שלנו לגבי האזור כולו.

יחיאל רודמן: ספציפית, יש עוד הרבה נקודות שקשה להאריך בהן, זה כמה פניות שרוצים להשאיר פתוחות.

ישראל אייכלר: עדיף לי שתאריך בהן מאשר תאריך בהצהרות.

יחיאל רודמן: אבל זה מה שכואב לנו, ובשביל זה הגענו לפה, הרב אייכלר.

ישראל אייכלר: אתה אמרת שאתה רוצה שקווים שאין שם אנשים שרוצים לרדת באזור, שיסעו דרך איפה?

יחיאל רודמן: אני לא יודע, זו בעיה רצינית.

יחיאל רודמן: היום כל האוטובוסים - - -

קריאה: הם מגיעים מרמת אשכול, שיפנו שמאלה בסנהדריה לכיוון כביש בגין או כביש 9.

ישראל אייכלר: זה אני שומע הצעה.

ישראל אייכלר: תגיד עוד הצעה, תיכף נראה אם זה טוב או לא טוב.

יחיאל רודמן: אני חשבתי להציע לעשות תחנה מרכזית נוספת.

ישראל אייכלר: איפה?

ישראל אייכלר: בהר חוצבים?

יחיאל רודמן: במערב העיר.

יחיאל רודמן: אחרי הר חוצבים.

יחיאל רודמן: בסוף רמת אשכול.

יחיאל רודמן: כל האוטובוסים שצריכים לצאת לערבה ולבקעה, שהיום כולם עוברים מתחנה מרכזית דרך בר אילן, אין טעם שהם יעברו שם, הרי אנשים לא גרים ליד תחנה מרכזית.

יחיאל רודמן: הם מגיעים עד לשם.

יחיאל רודמן: אז במקום להגיע לתחנה מרכזית, הם יגיעו לסוף של רמת אשכול, בפרט ששתי ה- - -

ישראל אייכלר: יש את מסוף גבעת התחמושת אני חושב.

יחיאל רודמן: לרכבת.

ישראל אייכלר: אפשר להרחיב - - -

יחיאל רודמן: אז אני חושב שאפשר לעשות שם תחנה מרכזית ציבורית שתשרת את האוטובוסים של הבקעה והערבה שזה המון אוטובוסים בשעה, לפחות זה ישחרר אותנו.

קריאה: קריית שמונה גם עוברים שם.

יחיאל רודמן: אז כל אלה שנוסעים לכביש 90.

יחיאל רודמן: כולם עוברים לבר אילן.

יחיאל רודמן: זו מסה אדירה והם לא קשורים לאזור.

ישראל אייכלר: ומשם יהיו אוטובוסים שיפזרו אותם בשכונות השונות.

יחיאל רודמן: איך שהם מגיעים לתחנה מרכזית כך הם יגיעו לשם.

יחיאל רודמן: אף אחד לא גר ליד התחנה המרכזית.

קריאה: הרכבת הקלה.

יחיאל רודמן: רכבת קלה, אפשר לעשות שם חניה רחבה.

ישראל אייכלר: יש בהר חוצבים רכבת קלה שיכולה להכניס אותם העירה.

יחיאל רודמן: בדיוק.

יחיאל רודמן: היא יכולה להזין את האנשים לשם.

ישראל אייכלר: אתה רואה, זה אני אוהב, אני שומע הצעה.

ישראל אייכלר: תרשמו את זה גם אתם ותתייחסו.

ישראל אייכלר: יש עוד בקשות של התושבים חוץ ממה שאמרת?

קריאה: פניות.

ישראל אייכלר: בבקשה הרב שמעון יוסף לוי.

ישראל אייכלר: חבר הנהלה במינהל הקהילתי.

שמעון יוסף לוי: קודם כל אני רוצה שתתייחסו גם, שיוסף בפרוטוקול נושא הילדים בשכונה, דיברתם על המון אנשים שמגיעים מכל העולם וקשישים ומבוגרים, יש קרוב ל-10,000 ילדים שמסתובבים בכבישים האלה כל בוקר.

שמעון יוסף לוי: בוקר וצהריים.

ישראל אייכלר: בתי הספר.

שמעון יוסף לוי: בתי הספר.

שמעון יוסף לוי: קרוב ל-10,000 ילדים, זה לא מוגזם.

שמעון יוסף לוי: אפשר לראות את זה בעירייה ובכל המקומות, אלה מוסדות הלימוד, מדובר על ילדים מגיל 3-4 שהולכים עדיין עם אימהות או מישהו, ועד גיל 15-16.

שמעון יוסף לוי: ופשוט מסכנים אותם, חייבים לקחת את כל זה בחשבון.

שמעון יוסף לוי: אבל זה רק בקטע של האוכלוסיות שדיברתם.

שמעון יוסף לוי: עוד הערה קטנה בנושא של חוסר השיתוף שדיברנו, זה בדיוק אחד הדברים הכי כואבים שמשתפים אותנו חלקית.

שמעון יוסף לוי: אומרים שחצי שקר יותר גרוע משקר שלם .

שמעון יוסף לוי: משתפים אותנו קצת, עושים איזה שהוא שיתוף ציבור מסוים, ואחרי זה כשהתושבים באים ומתלוננים אומרים "זה מקובל על המינהל הקהילתי, הם מייצגים אתכם וזה בסדר".

ישראל אייכלר: גם לי אמרו את זה.

שמעון יוסף לוי: אנחנו צועקים את זה כל הזמן, זה לא מקובל עלינו, התנגדנו לזה בכל פורום.

שמעון יוסף לוי: אבל בכל אופן אנחנו מבינים שמשהו צריך לעשות כי הפחידו אותנו שהולכת להיות כאן קטסטרופה, הוא דיבר על גיהינום, גיהיני-גיהינום, אמרנו בואו לפחות ננסה ונתקן מה שאפשר.

שמעון יוסף לוי: אנחנו הגשנו מסמך לפני קרוב לחודשיים, הקציבו לנו שבועיים מאז הדיון האחרון שהיה בעירייה, ובפחות מהזמן שהתחייבנו לו הגשנו מסמך מפורט ומדויק מה הדרישות שלנו במינימום, נקרא לזה הקו האדום שעם זה - - -

שלומית אבינח: למי הגשתם את המסמך?

שמעון יוסף לוי: הגשנו את זה לוועדה, זה המסמך, אני יכול גם להגיש לך אותו.

שמעון יוסף לוי: השבוע תמצתנו - - -

שלומית אבינח: לאיזו ועדה הגשתם?

שמעון יוסף לוי: לקובי ממליה ולוועדה בראשות הרב הלברשטם.

שמעון יוסף לוי: אני חושב שזה גם הועבר אליכם לקראת הדיון כחומר.

ישראל אייכלר: קיבלתם את זה?

קריאה: כן.

שמעון יוסף לוי: אנחנו על המסמך הזה עד היום הזה לא קיבלנו שום תשובה, לפחות רשמית.

שמעון יוסף לוי: קיבלנו אמירות מאוד יפות, זה נכון, חייבים שכר מילה טובה, להגיד שקיבלנו תשובה מקובי ממליה שיביאו לקראתנו ברוב הדברים, חלק מהדברים, הכל טוב ויפה.

שמעון יוסף לוי: אמרתי לו קודם בחוץ שעם זה אי אפשר ללכת למכולת.

שמעון יוסף לוי: אנחנו צריכים לדעת מה הולך להיות פה.

שמעון יוסף לוי: יש לנו מספר בקשות שאביא אותן, את הנקודות המרכזיות, אבל זה לא הכל.

שמעון יוסף לוי: יש דברים במסמך.

שמעון יוסף לוי: ביקשנו דבר ראשון לקבל את רשימת האוטובוסים שהולכים להיכנס.

שמעון יוסף לוי: הם הגישו מסמך מאוד מאוד יפה שכתובה כמות האוטובוסים.

שמעון יוסף לוי: המסמך הזה רק הפחיד אותנו יותר.

שמעון יוסף לוי: אבל אמרנו "תנו לנו את המספרים, את הקווים.

שמעון יוסף לוי: יש בינינו אנשים שמשתמשים בתחבורה הציבורית ומכירים את כל המספרים, נשב ביחד, נקים פורום משותף, לפני שאתם מחליטים ואומרים זאת הכלה, תקבלו אותה כמות שהיא.

שמעון יוסף לוי: " אנחנו רוצים להיות שותפים בהרכבת רשימת הקווים שזה הקו האדום.

שמעון יוסף לוי: כמו שאמר קודם עמיתי, הוא אמר שיש קווי אוטובוסים שאין להם שום זיקה לשם, אין שום סיבה סתם להטריח את האנשים גם להגיע.

ישראל אייכלר: גם להטריח אותם - - -

שמעון יוסף לוי: למה סתם להטריח בנאדם שמגיע מהערבה או מאיזה שהוא מקום וצריך להגיע לגבעת מרדכי, לעבור דרך אוהל יהושע.

שמעון יוסף לוי: אולי הוא יכול בכבודו לעבור דרך בגין, ואם צריך לפתוח עוד איזה מפרץ בבגין, אז גם זאת אפשרות.

שמעון יוסף לוי: אם צריך להתחבר לרכבת הקלה בתחנה מרכזית, יש דרכים איך לחבר, משקיעים כל כך הרבה כספים.

שמעון יוסף לוי: למה את כולם להעביר משם?

שמעון יוסף לוי: הרי אנשים לא ייסעו שם בסוף.

שלומית אבינח: אין את המידע איזה קווי אוטובוסים יעברו בשכונה?

שמעון יוסף לוי: אנחנו לא יודעים כלום.

שמעון יוסף לוי: נכון להיום לא יודעים כלום.

ישראל אייכלר: אין איזו שקיפות - - - אתה תענה על זה תיכף?

ישראל אייכלר: בסדר.

שמעון יוסף לוי: זו השאלה הראשונה ששאלנו, אנחנו רוצים לקבל ועומדים על כך, עוד פעם, אם יש ישיבה בעתיד אנחנו רוצים לפני הישיבה לעשות שיעורי בית, אנחנו רוצים לקבל.

שמעון יוסף לוי: אמרו לנו גם קודם בחוץ "אנחנו עדיין לא מגובשים".

שמעון יוסף לוי: איך אתה ניגש לתכנית כשאתה לא מגובש?

שמעון יוסף לוי: איך אתה הולך להשקיע עשרות או מאות מיליונים בבניית תשתיות כשאתה לא יודע את מי אתה הולך להעביר משם?

שמעון יוסף לוי: אתם חשבתם על הדבר הזה בכלל?

שמעון יוסף לוי: אתה היית מקים מפעל שאתה לא יודע מה אתה הולך לייצר שם?

שמעון יוסף לוי: מה זה נקרא אני לא מגובש?

שמעון יוסף לוי: אל תבנה, אל תשקיע שקל.

שמעון יוסף לוי: אם הייתי חבר עירייה, הייתי שם וטו.

שמעון יוסף לוי: אין כזה שדבר ששמים שקל לפני שאין תכנית איך אני יוצא מזה.

שמעון יוסף לוי: אני רוצה לדעת מה הולך לעבור שם, אולי בכלל לא נילחם?

שמעון יוסף לוי: אולי נראה שכל מה שצריך לעבור זה בסדר, חשבתם עלינו, ואנחנו אומרים לכם תודה על העבודה.

שמעון יוסף לוי: למה אנחנו מבזבזים זמן כזה יקר של אנשים?

מיכאל הלברשטם: אני רוצה להיכנס לדברייך בדבר אחד.

מיכאל הלברשטם: יש דבר כזה שיודעים בתכנית הכללית שכמות מסוימת של אוטובוסים צריכה לעבור דרך הכביש, בלי עכשיו לדעת מה מספר האוטובוס.

מיכאל הלברשטם: זה הבקשה שלנו, שהאוטובוס שעובר תהיה לו זיקה לשכונה שלנו.

מיכאל הלברשטם: אבל מבחינת משרד התחבורה, אני רוצה להיות בצד שלהם, זה לא בדיוק שאתה זורק מיליארדים ואתה לא יודע מה עובר שם.

מיכאל הלברשטם: בתוך התכנית הכללית צריכים לעבור 1,000 אוטובוסים, ומתוך ה-1,000 אוטובוסים צריכה לעבור כמות מסוימת דרך רחוב זה וכמות מסוימת דרך רחוב אחר.

שמעון יוסף לוי: בסדר, זה מסביר את - - - העיריה, אבל זה לא מרגיע אותנו.

מיכאל הלברשטם: מה שאני מבקש ממך, תתמקד בדברים - - - סתם לדרוש זה פשוט, אין לזה ערך.

שמעון יוסף לוי: אוקיי.

שמעון יוסף לוי: אז ביקשנו את רשימת האוטובוסים.

שמעון יוסף לוי: אנחנו ביקשנו, שוב, זו בקשה כי אנחנו לא יודעים, אולי עשיתם את זה.

שמעון יוסף לוי: אנחנו רוצים שמספר האוטובוסים שיצטרכו לשנות את הדרך שלהם, שהיא תחולק בצורה מסוימת, חלק על בגין, חלק על בר אילן, חלק על סורוצקין, יש עוד דרכים, לא הכל בגלל שהחלטנו שעושים מת"צ, נאמר לנו באיזה שהוא שלב, אנחנו משקיעים במת"צ כי אנחנו רוצים לרכז הכל במת"צ.

שמעון יוסף לוי: מה זה לרכז?

שמעון יוסף לוי: יש פה אנשים.

שמעון יוסף לוי: תתפצלו.

שמעון יוסף לוי: מי אומר שחייבים לרכז את הכל במת"צ.

שמעון יוסף לוי: נכון, צריך שם מת"צ כי גם היום כבר צריך אולי שם מת"צ.

שמעון יוסף לוי: אבל אם מוסיפים, אנחנו רוצים שתהיה איזו שהיא חלוקה בקווים שמוסיפים.

שמעון יוסף לוי: הזכרתי את בגין, הזכרתי את סורוצקין, אפילו אולי חלק פתח תקוה שצריך לבחון את זה אם זה תקין או לא, הכל בעצם צריך לבחון.

שמעון יוסף לוי: הגשנו בקשה לטיפול בתשתיות, אולי לא, אני לא יודע.

שמעון יוסף לוי: הגשתם לנו מסמך שכל הצמתים כמעט מבטלים את כל הפניות שמאלה, עושים מהפכה לא נורמלית.

שמעון יוסף לוי: אנחנו גרים בשכונה ואנחנו רואים בעיניים מה זה הולך לעשות בשכונה.

שמעון יוסף לוי: תשבו איתנו, תקשיבו לנו.

שמעון יוסף לוי: אתם הולכים לעשות קטסטרופה.

ישראל אייכלר: פגישה הכי בסיסית, אני לא מבין למה צריכים בכלל לבוא לוועדה לבקש את זה.

ישראל אייכלר: אני מבטיח לך שבכל שכונה אחרת איש לא היה מעז לעשות את זה בלי לשבת עם התושבים.

שמעון יוסף לוי: אז אנחנו רוצים להיות לפחות כמו שכונה אחרת.

שמעון יוסף לוי: הדבר האחרון, אני לא רוצה באמת לקרוא את כל הפרוטוקול, זה גם לא מעניין את כולם.

שמעון יוסף לוי: אבל יש פרוטוקול שהגשנו, אנחנו מבקשים התייחסות לכל סעיף בפרוטוקול.

שמעון יוסף לוי: תאמינו לי, אין שם מילה אחת מיותרת בפרוטוקול הזה.

ישראל אייכלר: לא התייחסו לפרוטוקול ששלחתם?

שמעון יוסף לוי: אנחנו לא קיבלנו שום תשובה לפרוטוקול.

ישראל אייכלר: ב-8 למאי.

ישראל אייכלר: אנחנו כבר ביולי.

שמעון יוסף לוי: עד לרגע זה שני הפרוטוקולים שהגשנו לא קיבלנו שום תשובה, חוץ משאני חייב להיות הוגן, שקובי ממליה שלח להעביר לי מסר - - - שהמסמך שהגשנו מאוד יפה, את רובו אפשר להסתדר עם זה, אתה יודע, זו תשובה פוליטית שמתאימה לכנסת.

שמעון יוסף לוי: זו לא תשובה שאני יכול לבוא לתושבי השכונה.

שמעון יוסף לוי: אני יכול לספר לכם שלפני כחודש יום אחד קיבלנו זימון מתושבי השכונה, היינו חייבים להתייצב כולנו כולל ראשי הציבור שלנו בשכונה, רצו לסקול אותנו, סליחה על הביטוי, "מה קורה פה בשכונה ואתם לא יודעים" הם חשבו שגם אנחנו לא יודעים כי אנחנו לא משתפים כי אנחנו לא מקבלים מידע.

שמעון יוסף לוי: מה הולך פה?

ישראל אייכלר: תודה רבה.

ישראל אייכלר: יונתן היימן הוא מתכנן אורבני קהילתי, אני רוצה שתשכיל אותנו בפתרונות.

יונתן היימן: אני אדבר על זה שהמינהל הקהילתי הוא פלטפורמה לאיזו שהיא שותפות של הציבור בתכנון.

יונתן היימן: זה הבסיס בין השאר לנוכחות של החברים היקרים פה, שטרחו מזמנם, הם עושים את כל זה בהתנדבות, הם טורחים, מגיעים, הם מקדישים לעניינים האלה שיש להם השפעה על הקהילה שלהם לא מעט זמן והכל בהתנדבות.

יונתן היימן: אני כל פעם מוריד את הכובע מחדש.

יונתן היימן: סביב הפלטפורמה הזאת בעצם הוגש מסמך שכפי שנאמר כאן לא קיבלנו מענה אחד לאחד.

יונתן היימן: זה התנאי הבסיסי לצורך העניין, לקיים איזה שהוא הליך של שותפות.

יונתן היימן: זה הדבר העיקרי שאנחנו מבקשים.

יונתן היימן: אני אוסיף רק עוד אמירה לגבי שאר הפתרונות שביקשו, זו הייתה בקשה שביקשנו עוד במסגרת ההתנגדות לקו הירוק, איזו שהיא בדיקת מקרו תחבורתית שתבוא ותבדוק את האזור על בסיס איזה שהוא מידע שאנחנו נהיה שותפים לו, ונבין איזה קוים ואיך ניבנה המודל ואיך הדברים נכנסו למערכת, כדי להציע פתרונות.

יונתן היימן: כשאנחנו מקבלים תכנית למינהל הקהילתי כדי לבדוק אותה, האדונים הנכבדים מקדישים מספיק זמן כדי לבוא וללמוד את התכנית, לבדוק איפה הנקודות שכואבות ולהציע פתרונות מתוך הידע שלהם כמשתמשי תחבורה ציבורית, מתוך הידע שלהם בשכונה עצמה, מתוך הידע שלהם לתהליכים שהם מלווים, ארוכי הטווח.

ישראל אייכלר: מה התכניות שאתה הגשת, שאתה מציע?

יונתן היימן: שוב, זה לא אני.

ישראל אייכלר: כן.

ישראל אייכלר: אני מדבר איתך כאיש מקצוע מתכנן אורבני קהילתי, זה מה שחשוב.

יונתן היימן: ניתנו התייחסויות לפניות שמאלה, עיקולים, איפה חשוב יותר, איפה חשוב פחות, מסלולים - - -

ישראל אייכלר: והגשתם את זה.

יונתן היימן: כן.

יונתן היימן: זה המסמך מה-2 למאי, מה שדובר עליו, שלא קיבלנו עליו מענה והתייחסות, אני לא קיבלתי בתור הנציג שמרכז את זה שום התייחסות מגורמים הפורמליים באיזו שהיא צורה.

יונתן היימן: אני מבין שהיו איזה שהן אמירות ושיח מעבר, אבל אני לא מכיר מה נאמר ואיך נאמר ובטח ובטח לא תשובה רשמית ומסודרת.

שמעון יוסף לוי: חשוב לציין, המכתב הזה נשלח בעקבות בקשת ועדת התחבורה העירונית שנשלח בקשות והם ידונו בזה ויענו לנו תשובות.

שמעון יוסף לוי: לא סתם שלחנו איזה שהוא מסמך.

שמעון יוסף לוי: לא קיבלנו שום תשובות.

ישראל אייכלר: אתה יכול לדון אותם לכף זכות שבמגזר השלטוני בבירוקרטיה הישראלית מ-2 במאי עד אמצע יולי זה לא נקרא הרבה זמן.

שמעון יוסף לוי: היה לוח זמנים.

שמעון יוסף לוי: בוועדת תחבורה הודיעו שעוד חודש כבר יהיה דיון.

ישראל אייכלר: אמרתי את זה רק - - -

מיכאל הלברשטם: את ועדת התחבורה שהייתה צריכה להתקיים אני ביטלתי, אתם לא הייתם מוכנים אז, לפי מה ששמעתי ואני ביטלתי את הוועדה הזאת.

קריאה: הייתה איתך ועדת תחבורה.

מיכאל הלברשטם: כן.

מיכאל הלברשטם: אני ביטלתי את הוועדה, אמרתי שנחכה עוד חודש.

ישראל אייכלר: אני לא מכיר איש ציבור שלקח על עצמו תשובה כזאת.

שמעון יוסף לוי: מה לא היינו מוכנים?

שמעון יוסף לוי: ביקשו מאתנו עוד משהו שלא שלחנו?

אברהם כהן: אני עוזר של הרב הלברשטם בוועדה.

ישראל אייכלר: תגן על איש הציבור שלך, הוא שם על עצמו אשמה.

אברהם כהן: נקודה אחת בנושא הפתרונות שהוזכר בוועדה ובכמה ישיבות, ועכשיו זה לא הוזכר, נושא של בדיקת זיהום אויר.

אברהם כהן: אחרי שעושים את המת"צ וכל הדברים האלה, אנחנו רוצים לדעת מה זיהום האוויר אומר, אם זה קביל או לא בשכונה שיש ילדים ומבוגרים.

ישראל אייכלר: כן.

ישראל אייכלר: על זה אף אחד לא חשב אפילו.

ברוך ברנדוויין: אני רוצה רק להוסיף, אנחנו לא מדומיינים, יש כמה פעמים בשנה שכבר מקיימים, שלא נותנים לתחבורה פרטית להגיע לבר אילן, אפשר לראות שהתחבורה מגיעה מהרמזור שליד - - - עד עלי הכהן, ומצד שני עד אחרי קריית הילד, פקק בתוך השכונה.

ברוך ברנדוויין: בפורים, במוצאי חגים.

ישראל אייכלר: גיל יעקב.

ישראל אייכלר: איש 15 דקות, ארגון צרכני תחבורה ציבורית.

ישראל אייכלר: תשכיל אותנו במקומות אחרים מה אנחנו עושים.

יעקב גיל: בשמחה.

יעקב גיל: קודם כל אני רוצה לברך שהדיון שמתקיים כאן הוא לא על עצם קיומו של מת"צ או הצורך במת"צ, אלא כולם מבינים שמת"צ ישרת את הציבור שמשתמש בתחבורה הציבורית ואני מניח שכולם מסכימים על זה ואנחנו כאן כדי לחזק את המגמה הזאת של תוספת מת"צים.

יעקב גיל: אני רוצה לדבר על שני היבטים, אחד הוא הבטיחות והשני זה נושא תנועת התחבורה הציבורית, איפה אפשר וצריך להעביר אותה.

יעקב גיל: בנושא הבטיחות נעשו מעט סקירות של מה שנעשה בארץ ובעולם לגבי בטיחות והגיעו למסקנה בגדול, המסקנה שמסתמנת היא שמת"צים יותר בטוחים זה מת"צים עם מעט גדרות.

יעקב גיל: כלומר ככל שעושים גדרות יש דווקא פחות בטיחות, זה נובע משתי סיבות מרכזיות: אחת – גדרות מונעות קשר עין טוב בין הנהגים להולכי הרגל, ואז באמת כל אחד מרגיש בטוח בצד שלו, הנהג מרגיש בטוח לנסוע מהר, הולך הרגל מרגיש בטוח שהכל מופרד, אבל זה בעצם בעייתי וגם גדרות הרבה פעמים מונעים את הגישה של הולכי הרגל אל התחנות והם צריכים לעשות סיבוב ארוך ואנשים פשוט מטפסים על גדרות ועושים דברים שמסכנים את עצמם.

ישראל אייכלר: לפעמים עוקרים איזה קטע אחד ואני כנהג פתאום רואה מישהו צץ לי מאיזה חור באמצע, זה קורה בכל - - -

יעקב גיל: נכון.

יעקב גיל: זה מייצר אלמנט של הפתעה, אגב, אחת הבעיות שאומרים שהייתה במת"צ בפתח תקוה, באמת דווקא עודף גדרות, גם גדרות מאוד גבוהות לעומת למשל המטרונית בחיפה שהיא מערכת יותר פתוחה ושם באמת יש פחות - - -

ישראל אייכלר: אחת הסיבות שהצעתי שיהיו שני נת"צים, אחד בימין לעליה ואחד ימין לירידה, ואמרתי שלא יהיו גדרות בין הנת"צ לאחרים, למשל שאם אוטובוס עומד בתחנה או אם מישהו פונה, שהאוטובוס יוכל לצאת על הכביש הרגיל ולעשות את העיקוף, שלא תהיה שיירה שלמה בגלל הגדר וגם מה שאמרת, שגם התושבים יוכלו להגיע לצד השני.

יעקב גיל: לגבי נת"צ ימני או שמאלי יש מקומות שדווקא זה מוצדק לעשות נת"צ שמאלי מבחינת העיכובים שעלולים להיגרם.

מיכאל הלברשטם: לא סוגרים.

ישראל אייכלר: סוגרים.

ישראל אייכלר: תראה מה שקרה בגולדה מאיר - - -

מיכאל הלברשטם: מטעמי בטיחות - - -

יעקב גיל: אז הוא הסביר יפה שזה לא עושה בטיחות, זה עושה סכנה.

מיכאל הלברשטם: לא, מטעמי בטיחות של - - -

ישראל אייכלר: אה, בטחוני?

ישראל אייכלר: לא, הוא לא מדבר על ברזלים כאלה, הוא מדבר על גדרות רצופים.

ישראל אייכלר: תמשיך.

יעקב גיל: אם כבר רוצים לעשות גדרות אז עדיף לעשות אותם כך שזה יפריד בין כיווני הנסיעה, זאת אומרת נגיד יש נתיב, מת"צ שמאלי ואז גדר, זאת אומרת לא לעשות את הגדרות בין שני כיווני נסיעה זהים.

יעקב גיל: אתם יורדים לסוף דעתי?

ישראל אייכלר: כמו בגולדה מאיר אתה מתכוון.

יעקב גיל: לא.

יעקב גיל: בין כיווני הנסיעה, לא בין - - -

ישראל אייכלר: לא, אני נגד הגדרות בגלל שהמקום צפוף.

ישראל אייכלר: אני מכיר את הכביש הזה, הוא כל כך צפוף, זה לא גולדה שיש שם מרחב.

ישראל אייכלר: אז כל גדר או תפריע לרכב הפרטי שיעשה פקקים או לאוטובוס.

ישראל אייכלר: צריך להיות בלי גדרות, רק צבע צהוב, עם מצלמות שאף אחד לא יעז להיכנס אם הוא לא פונה ימינה.

יעקב גיל: נכון.

יעקב גיל: מערכת פתוחה וגם אפשר לראות בעולם שזה כך ברוב המקומות.

יעקב גיל: נקודה נוספת לבטיחות נוגעת להעדפה ברמזורים להולכי הרגל.

יעקב גיל: יש בעיה מאוד קשה ורואים את זה אפילו גם בנת"צים הקיימים שבעצם הולכי הרגל מקבלים גל ירוק מאוד קצר, ואז מה לעשות, אתה לא רוצה להפסיד את האוטובוס או שחיכית הרבה זמן או שלוקח לך יותר זמן לחצות את הכביש, זה משהו שלא ברמת התשתית, אפשר לבדו את זה מראש - - -

ישראל אייכלר: אימהות עם עגלות וקשישים.

יעקב גיל: לעשות באמת עדיפות, זה אגב מה שמקובל בעולם, לעשות קודם כל, הרי מי הכי הרבה משתמש בדרך?

יעקב גיל: הולכי הרגל.

יעקב גיל: צריך לתת להם את העדיפות ברמזורים וזה מגדיל את הבטיחות.

יעקב גיל: לגבי היקף הנסיעה בנתיב התחבורה הציבורית זה עם קשר למת"צ וגם ללא קשר, אנחנו חושבים שצריך לייצר הרבה יותר נסיעות של תחבורה ציבורית בציר בגין בכביש 1, ובאמת בשביל התנועה הבין עירונית לא חייבים לנקז את כולם לאותו מקום אבל זה גם ללא קשר למת"צ שיהיה, צריך לייצר יותר קוים שעושים את המסלולים האלה ואפילו לייצר העדפה - - -

ישראל אייכלר: אתה רוצה מת"צ בכביש בגין?

יעקב גיל: בהחלט.

יעקב גיל: ואפילו לייצר העדפה לתחבורה הציבורית בכביש בגין כדי שתחבורה בין עירונית, בסך הכל זה תשתית של מיליארדים שישקיעו שהולכת רק לקהל מסוים של משתמשי הרכב הפרטי ואין שום סיבה שלא יהיה גם בבגין מת"צ ותנועה של אוטובוסים שתקצר את הדרך לתנועה הבין עירונית.

יעקב גיל: זה גם יכול אולי לענות על חלק מהשאלות שעלו כאן.

מיכאל הלברשטם: תהיה להם ברירה להגיד איזה אוטובוסים עוברים בשכונה או לא?

ישראל אייכלר: לא, את זה כבר קבעו כלל.

מיכאל הלברשטם: מה שאמרת זה טוב מאוד, אבל אני שואל אם יכולים לעשות - - -

ישראל אייכלר: הוא לא קובע.

ישראל אייכלר: זה הצרכנים - - -

יעקב גיל: אנחנו ארגון חיצוני, עמותה שעוזרת לתושבים לפעול, זאת ההמלצה שלנו גם לתושבים וגם למשרד התחבורה.

ישראל אייכלר: יש לך דוגמה של שכונות אחרות שיש תיאום בין המתכננים לבין התושבים או שבכל מקום באים מלמעלה ומנחיתים?

יעקב גיל: לצערי זו תופעה רחבה, אנחנו מאוד שמחים שיש דיאלוג כלשהו ושיהיה דיאלוג יותר מוגבר.

קריאה: מה התופעה הרחבה?

יעקב גיל: שאין דיאלוג.

קריאה: צריך להדגיש את זה.

ישראל אייכלר: תרגיש נוח.

יעקב גיל: אגב, יש שכונות שלא מעוניינות בכלל בנת"צים כמו פסגת זאב - - - לא כל השכונות - - -

ישראל אייכלר: דווקא בשכונות האלה השימוש בתחבורה הציבורית הוא כל כך גבוה שהם כן רוצים מת"צים.

ישראל אייכלר: אני רוצה לספר לכם על כביש בגין במשפט אחד.

ישראל אייכלר: לפני כמה שבועות סגרו את הכביש באמצע הלילה כדי לעשות כנראה תיקון מתחת לאחד המחלפים, אז כל התנועה הייתה צריכה להתנקז בציר אחד והמכוניות הפרטיות כולל אני ידענו להסתדר ולהידחף.

ישראל אייכלר: אבל האוטובוסים עם עשרות אנשים בכל אוטובוס עמדו תקועים, הנהגים שילבו ידיים בייאוש, הוא לא יכול להידחף עם כל הקטנטנים האלה.

ישראל אייכלר: כך שמה שאומר גיל שצריך להיות נתיב תחבורה ציבורית גם בכביש בגין זה רעיון שצריך לחשוב עליו ברצינות, שיזרום, שלפחות האוטובוסים המלאים יוכלו לזרום בלי הפרעה.

יעקב גיל: כן.

יעקב גיל: אולי רק משפט סיכום, שאנחנו כן מברכים על הכוונה לעשות נתיב תחבורה ציבורית ואני דווקא חושב שזו הזדמנות גם עבור עירית ירושלים ותכנית אב לתחבורה ומשרד התחבורה כן להיות בדיאלוג עם ציבור שמעוניין בסך הכל בנתיב תחבורה ציבורית וכן לייצר דיאלוג גם - - -

ישראל אייכלר: אבל לא באופן שמסכן חיים אלא באופן שמשרת את התושבים.

יעקב גיל: גם לייצר דיאלוג על האיך כדי באמת לייצר דוגמה חיובית איך כן מקדמים מת"צ בשיתוף התושבים ושהוא באמת ישרת את הציבור, אז אנחנו תומכים - - -

ישראל אייכלר: לפני שנפנה לבעלי הבית שזה משרד התחבורה והבטיחות בדרכים, אלה שמחליטים, אני רוצה לפנות לחברת אגד שהם הסובלים, אילן בן ציון כהן, הנדסת תנועה ירושלים.

ישראל אייכלר: איך אתם מתכוננים?

יונתן היימן: רק הערה קטנה.

יונתן היימן: אני גם מתכנן קהילתי במינהל קהילתי מעלה רמות.

יונתן היימן: בין השאר ועדת התחבורה במעלה רמות גם מציעה את נת"צ בגין שזה דבר חשוב להגיד.

יונתן היימן: אני יכול להגיד שאנחנו ביחסי עבודה טובים, כלומר עולה הרושם כאילו אין שיתוף פעולה ואין תיאומים שמתבצעים.

יונתן היימן: התקיימו כמה כנסים ציבוריים בהשתתפות תכנית אב לתחבורה שמציגים את הדברים, אבל שוב אני חוזר עד איפה רמת - - - הבעיה זה המשוב החוזר.

ישראל אייכלר: כן.

ישראל אייכלר: התשובות.

ישראל אייכלר: תודה.

ישראל אייכלר: אגד בבקשה.

אילן בן ציון כהן: לנו הציגו את המת"צ שאמור להיות בירמיהו, מרחוב הצבי לרחוב שמגר, אמור להיות שם מת"צ, אז הציגו לנו את המת"צ הזה והוא לא מתחבר לקו הירוק, הקו הירוק מגיע עד לצומת הזאת של שמגר, שם הוא פונה לשרי ישראל.

אילן בן ציון כהן: בנוסף לזה כרגע אנחנו מחכים לתכניות - - -

ישראל אייכלר: הציגו לכם מת"צ באמצע הכביש.

אילן בן ציון כהן: יש שם מת"צ - - -

ישראל אייכלר: וסכנת נפשות, אני רוצה להזהיר מפני הרוגים בעניין הזה.

אילן בן ציון כהן: לא אני מתכנן, אני מפעיל.

אילן בן ציון כהן: אני פה על תקן מפעיל, לא מתכנן.

ישראל אייכלר: הייתי ממליץ אפילו בלית ברירה לעשות הפגנות גדולות מאוד ולחסום את זה בכל כוח, על פי החוק כמובן.

ישראל אייכלר: לא ייתכן להרוג אפילו ילד אחד או אישה אחת עם עגלה בגלל שנוח יותר לאוטובוסים לרוץ באמצע.

ישראל אייכלר: חייבים להיות בשני הצדדים.

ישראל אייכלר: זה אמנם איטי קצת יותר, אבל לא נורא.

ישראל אייכלר: אין הרבה סמטאות, מכל הציר שאתה מדבר, הצבי, ואני מכיר את השכונה, עד שפע חיים למטה, אין הרבה פניות ימינה או שמאלה שיפריעו לאוטובוס בנת"צ.

ישראל אייכלר: נת"צ זה נתיב, נכון?

ישראל אייכלר: מת"צ זה מסלול.

ישראל אייכלר: מה זה מסלול?

מיכאל פוסטלניק: ההבדל בין נת"צ למת"צ, נת"צ זה נתיב, מת"צ זה מסלול.

מיכאל פוסטלניק: אבל מה ההבדל?

מיכאל פוסטלניק: שבמת"צ יש אבני שפה משני הכיוונים, זה מופרד בצורה פיזית.

מיכאל פוסטלניק: נת"צ זה רק צבע, פחות מקום וזה פחות טוב נת"צ, מבחינת - - - יש לזה חסרונות ויתרונות.

מיכאל פוסטלניק: נת"צ ימני קשה מאוד לאכוף אותו מבחינת משטרה.

ישראל אייכלר: יש מצלמות.

מיכאל פוסטלניק: כל אחד יכולים לנסוע.

מיכאל פוסטלניק: כל אחד יכול להגיד שהוא פונה ימינה.

ישראל אייכלר: אני אראה במצלמה אם הוא פנה ימינה, פשוט מאוד.

מיכאל פוסטלניק: זה בעייתי וזה מעביר פחות אוטובוסים.

מיכאל פוסטלניק: אתה צריך - - - את התנועה.

קריאה: אתה לא רוצה שיהיה הרוג אחד - - -

מיכאל פוסטלניק: לא, זה לא קשור להרוגים.

ישראל אייכלר: רגע, אני רוצה להגיד לך, יש היום מה שנקרא מצלמה.

ישראל אייכלר: המצלמה היא לא שוטר שמתווכח.

ישראל אייכלר: היא צילמה אותך.

ישראל אייכלר: פנית ימינה, אתה בסדר.

ישראל אייכלר: לא פנית ימינה, אתה לא תענה תשובות.

ישראל אייכלר: אתה הגעת מלמטה עד למעלה המצלמה צילמה אותך, הסרטון ברור, יש לך דו"ח של 1,000 שקל.

מיכאל פוסטלניק: מר אייכלר, אני הייתי מהנדס במשטרה, אז אני מבין במת"צים, הייתי בכל התאונות בירושלים - - -

ישראל אייכלר: אבל אז לא היה מצלמות.

מיכאל פוסטלניק: קשה מאוד לאכוף נת"צ ימני.

מיכאל פוסטלניק: היינו במשטרה, נפגשנו איתם, ביקשו מאתנו אל תעשו נת"צ ימני.

ישראל אייכלר: כן.

ישראל אייכלר: אז היה ככה.

מיכאל פוסטלניק: עכשיו.

מיכאל פוסטלניק: אני אענה אחרי משרד התחבורה.

קריאה: יש ילדים שם, יש 10,000 ילדים שעוברים שם ואתם נוסעים באמצע, זו - - -

ברוך ברנדוויין: יש לנו את הניסיון של גוש דן.

ברוך ברנדוויין: בתל אביב הכל זה נת"צ והכל זורם ובפתח תקוה היו הרוגים וסגור.

ברוך ברנדוויין: כמה פעמים טענו את זה.

ברוך ברנדוויין: גם על הצבי טענו את זה - - -

ישראל אייכלר: אני רוצה לתת למשרד התחבורה, מורן יונה.

ישראל אייכלר: סליחה, סיימת?

ישראל אייכלר: סליחה.

אילן בן ציון כהן: הנת"צ היחיד שהציגו לנו זה הנת"צ בירמיהו.

אילן בן ציון כהן: לגבי רחוב בר אילן, מה הולך להיות - - -

ישראל אייכלר: לא, שמגר מה אמרו לכם?

ישראל אייכלר: שמגר-שפע חיים.

אילן בן ציון כהן: בסופו של דבר מה שצריך לעבור שם זה התחבורה שעוברת היום בבר אילן אם אני מבין נכון, ואמורה להיות מועתקת לשפע חיים.

ישראל אייכלר: כל התחבורה או חלק?

אילן בן ציון כהן: לא יודע.

אילן בן ציון כהן: לא קיבלתי תכנית, עוד לא קיבלנו שום דבר.

אילן בן ציון כהן: תכנית אב יעבירו לנו תכניות ואני אוכל להביע דעתנו על זה.

יחיאל רודמן: הרב אייכלר, חשוב שתשמע שאגד אפילו לא יודע על מה מדובר וכבר יצאו לדרך.

אילן בן ציון כהן: אגד הוא לא המפעיל היחיד.

אילן בן ציון כהן: היום אני גם לא המפעיל המרכזי שם.

אילן בן ציון כהן: היום אני גם לא המפעיל המרכזי בציר בר אילן.

אילן בן ציון כהן: בציר בר אילן עוברים היום שני סוגים של תחבורה ציבורית, תחבורה ציבורית בין עירונית ועוד ארבעה מפעילים נוספים, קווים, סופר בוס, אפיקים, נתיבי אקספרס, כולם מגיעים לשם היום, אני לא לבד שם.

אילן בן ציון כהן: בנוסף לזה יש לי את התחבורה העירונית שעוברת שם, אני לא יודע מה מתוכנן שם מבחינת התחבורה הציבורית, תכנית אב בטח תוכל להביא לכם את התכניות של מה שמיועד שם.

משה לברון: חלק מהקווים עדיין יישארו בבר אילן - - -

אילן בן ציון כהן: אני לא יכול להגיד לך כי אני לא המתכנן.

אילן בן ציון כהן: אני מפעיל, מה שיגידו לי אני אפעיל.

ישראל אייכלר: לפני שמשרד התחבורה ידבר, יש פה פונה שאינה רשומה אבל אתן לך.

ישראל אייכלר: סמדר אונה.

סמדר אונה: אני רוצה להעלות את הנושא של המצב שלי, שלא דיברו פה, נושא נגישות של נכים.

סמדר אונה: קודם כל בשכונה שם יש כמה קופות חולים וכולי, אנשים צריכים להגיע לשם, היום זה כבר מסוכן להגיע לשם, אז בטח עם כל הדברים.

סמדר אונה: אם אני אקח לדוגמה למשל של הנת"צ שעובר במרכזית בדרך חברון, ואז יום אחד במדינה היה פחד ממחבלים ושמו את כל הברזלים האלה בתחנות אגד, ואני יכולה להגיד לכם שאני נשארתי תקועה שנהג אגד הוריד אותי לא יכולתי לא ימינה, לא שמאלה, לא לשום מקום לזוז.

ישראל אייכלר: בגלל העמודים הקטנים האלה.

קריאה: בגלל דריסות.

סמדר אונה: כן.

סמדר אונה: והיום כבר מעבר להכל, כולם צריכים לדעת שחוק הנגישות מחייב את כולם, זה דבר חדש, אני לא שמעתי פה מישהו אחד בכלל מעלה נושא נגישות לגבי הנושאים של נכים, לא לגבי ילדים ותינוקות, ילדים ואימהות וכולי.

ישראל אייכלר: נכון.

ישראל אייכלר: חשוב מאוד שאמרת את זה כי בנת"צ למשל יפתור גם את הבעיה הזאת כי הנכים יוכלו לעמוד על המדרכה, האוטובוס יפתח להם את המעלון הזה והם יוכלו לעלות בלי שום בעיה.

ישראל אייכלר: אם אתה מביא אותו באמצע הכביש זו סכנת נפשות, עם העגלה של נכים.

סמדר אונה: בדרך חברון היום יש באמת סכנה בכל הנושא הזה שזה עובר באמצע, זה מחזק את מה שאמרת, בעיניים של נכה אני אומרת את זה.

ישראל אייכלר: חשוב מאוד שהדברים נשמעו.

ישראל אייכלר: מורן יונה, נציגה בכירה של משרד התחבורה.

שלומית אבינח: מורן או אושרית?

שלומית אבינח: מי תדבר?

ישראל אייכלר: אני מבין שאושרית עוסקת בנושא התקציבים.

ישראל אייכלר: אנחנו עוד לא בתחום הכסף, אני מבין שכסף לא חסר פה.

ישראל אייכלר: מורן יונה, מנהלת תחום תחבורה ציבורית שזה השאלה על הנת"צ והמת"צ, אני רוצה שהוועדה תוכל לשמוע אם יש אפשרות.

ישראל אייכלר: אני מבין שנתתם שתי חלופות.

מורן יונה: אני אתייחס לנושא של התחבורה הציבורית ולא לנת"צ או מת"צ כי זו שאלה למומחים, למתכננים, למהנדסי תנועה.

מורן יונה: זה נושא שנבחן כבר הרבה מאוד זמן ואני יודעת - - -

ישראל אייכלר: סליחה שאני מפריע, סבתא שלי הייתה סוחרת עופות במחנה יהודה.

ישראל אייכלר: אישה מאוד חכמה בת 92 הייתה.

ישראל אייכלר: אז אנשים היו שואלים אותה "גברת לוי איפה למדת את חכמת החיים שלך" אז היא אמרה "באוניברסיטה של החיים" אין אוניברסיטה יותר טובה מזו, לכן אני אומר לך שאני לא עומד שום דום בפני שום מומחה כשזה נוגע לפיקוח נפש.

ישראל אייכלר: כשיש מת"צ ויש נת"צ אם ילד אחד פחות, או בכלל, ימשיך לחיות בלי נכות ובלי פציעה, אם נכה אחד יוכל לעלות לאוטובוס ביתר קלות, אני רוצה שזה יהיה נת"צ.

ישראל אייכלר: זו העמדה של הוועדה שלנו.

ישראל אייכלר: ננסה להנחיל אותה לשר התחבורה.

מורן יונה: בכל מקרה בדיוני התכנון, אני יודעת בוודאות שנעשה שיתוף ציבור מלא עם המינהל הקהילתי.

מורן יונה: הייתה פגישה במרץ, הציגו את נושא הבטיחות.

יחיאל רודמן: את מדברת על מת"צ ירמיהו?

מורן יונה: כן.

יחיאל רודמן: לא.

יחיאל רודמן: הדיון הוא על שפע חיים, לא על ירמיהו.

מורן יונה: זה גם וגם.

יחיאל רודמן: לא.

מורן יונה: בכל מקרה, קודם כל יש דיונים קרובים נוספים שאתם גם תשתתפו בהם, ומבחינת המשך תכנון, כמובן שיש דברים שהיינו רוצים להשיג הכל, היינו רוצים להשיג נת"צ שיהיה הכי טוב לתחבורה הציבורית, שהוא יהיה הכי טוב להולכי הרגל, שהוא יהיה הכי טוב לתושבי השכונה וגם לנוסעים שמגיעים מחוץ לשכונה אל השכונה ויש הרבה כאלה.

מורן יונה: בנוגע להמשך התכנון, ישבו הצוותים המקצועיים יחד עם נציגי הציבור ונציגי עירית ירושלים - - -

ישראל אייכלר: מתי הם ישבו?

מורן יונה: אני יודעת שמתוכננת פגישה ל-21 באוגוסט, פגישת המשך לפגישה שהייתה במרץ.

ישראל אייכלר: ויהיו להם תשובות על איזה אוטובוסים אתם מתכוונים להעביר?

מורן יונה: בנוגע לאוטובוסים, כיום המצב הוא שבאזור הזה יש גם שירות עירוני ויש גם שירות פרברי ושירות בין עירוני של נסיעות שמגיעים מאזורים שונים מסביב לירושלים או מאזורים שונים בארץ לכיוון ירושלים.

יונתן היימן: הפגישה ב-21 באוגוסט זו פגישה להצגת מת"צ ירמיהו לפני יציאה לביצוע.

מורן יונה: נכון.

מיכאל פוסטלניק: יש גם על שפע חיים עם רוזנשטיין ודץ'.

קריאה: אנחנו לא קיבלנו שום הודעה.

מורן יונה: עם נציגים של העיריה.

ישראל אייכלר: אני רוצה להגיד לכם, יש לי כבוד גדול גם לרוזנשטיין ודץ'.

ישראל אייכלר: הם לא מייצגים את תושבי השכונות.

ישראל אייכלר: הם מייצגים את הציבור כמו שהרב הלברשטם מייצג את כלל הציבור, זה של 31 חברי עירייה, מי שמייצג את השכונות זה המינהלים המקומיים.

ישראל אייכלר: בכל מקום.

ישראל אייכלר: בכללי.

ישראל אייכלר: לא יכול להיות שחבר עירייה יסגור עם מישהו, "זה בסדר, אני מייצג את החרדים" והוא בחיים שלו לא עלה על אוטובוס.

שלומית אבינח: אז איך אתם מודיעים להם באמת, איך הולך השיתוף פעולה?

שלומית אבינח: איך אתם מעדכנים?

שלומית אבינח: איך אתם מעדכנים - - -

מורן יונה: איך הולך שיתוף הפעולה?

מורן יונה: כמו בכל שכונה בירושלים, אם כבר הזכרנו את זה- - -

ישראל אייכלר: אמר הרב הלברשטם שרוזנשטיין מקבל משכורת או חשבונית ממשרד התחבורה, הוא יועץ של משרד התחבורה.

ישראל אייכלר: איך הוא יכול לייצג - - - גיל, אתה מקבל משכורת ממשרד התחבורה?

קריאה: - - - מה שטוב למשרד התחבורה, לא מה שטוב לנו - - -

מורן יונה: הרב אייכלר, אני רוצה להיכנס לנושא של קשרי קהילה.

מורן יונה: התחלתי - - -

ישראל אייכלר: סליחה, מורן מדברת.

מורן יונה: בירושלים כל התכנית אב לתחבורה, בתכנית אב לתחבורה יש תחום קשרי קהילה.

מורן יונה: תחום קשרי קהילה עובד עם כל המינהלים הקהילתיים בירושלים.

מורן יונה: קודם לפני כמה דקות, דובר על זה שאין שיתוף פעולה, שאין קשרי קהילה, שאין תיאום מול מינהלים קהילתיים, אני חייבת לציין שזה ממש לא נכון.

ישראל אייכלר: יושבים פה ארבעה אנשים מהמינהל הקהילתי - - -

מורן יונה: אני עצמי הייתי בכמה פגישות כאלה של שיתוף ציבור עם כל המינהלים הקהילתיים.

מורן יונה: אני הייתי במפגש של קשרי קהילה בנוגע לקו הירוק לפני שנתיים עם מינהל קהילתי רוממה.

מורן יונה: הייתה מתכננת אחרת.

שלומית אבינח: איך מתבצע הזימון.

קריאה: זה היה קשרי קהילה, זה לא היה שיתוף ציבור.

מורן יונה: שיתוף ציבור, אנחנו מזמינים גם את הציבור למפגשים האלה.

קריאה: אבל לא שמעו אותנו.

יעקב גיל: נראה לי שהם לא מתכוונים לעצם המפגש אם אני מבין נכון, אלא שההרגשה היא שמדובר ביידוע הציבור, ואין משוב חוזר מה עושים - - -

מורן יונה: גיל, זה לא רק יידוע.

מורן יונה: המפגשים האלה - - -

שלומית אבינח: רגע אני שאלתי שאלה.

ישראל אייכלר: רבותי, לא להפריע למורן אפילו במילה אחת, תרשמו ואתן לכם אפשרות לענות.

שלומית אבינח: שאלתי שאלה כי שוב, אני קצת מנוסה בישיבות האלה.

שלומית אבינח: השאלה שנשאלת, משרד התחבורה מודיע לנציגים האלה שפה לצורך העניין, תולים מודעה במינהל, תולים מודעה במתנ"ס, תולים מודעה בבית הכנסת, איך מודיעים שב-21 באוגוסט, את אומרת שזה דיון פתוח, איך מודיעים לאנשים שהם יכולים לבוא, איך מודיעים לאנשים שהם יכולים לשלוח הערות והארות לקראת הדיון הזה.

מורן יונה: התיאום נעשה מול המינהל - - -

שלומית אבינח: ההודעה, לא התיאום.

מורן יונה: מול המינהל הקהילתי.

מורן יונה: המינהל הקהילתי מייצג את תושבי השכונה, לנו אין אפשרות להגיע לכל תושב ותושב.

שלומית אבינח: לא את זה שאלתי.

מורן יונה: עוד דבר.

מורן יונה: גם ההנחה היא שתושבים בודדים, בסדר, הם מייצגים את הדעות שלהם, הם לא יכולים לייצג את כל 10,000 התושבים - - -

שלומית אבינח: אבל לא את זה שאלתי.

שלומית אבינח: שאלתי, אמורה להתקיים פגישה לפי מה שאת אומרת - - -

מורן יונה: מול המינהל הקהילתי.

מורן יונה: מוזמנים ללכת להתעדכן.

שלומית אבינח: מי זה מול המינהל הקהילתי.

ישראל אייכלר: מי עומד מהצד שלכם מול המינהל הקהילתי.

מורן יונה: מהצד שלנו נמצאים תכנית אב לתחבורה.

שלומית אבינח: והם אלה שמודיעים למינהל הקהילתי שבתאריך כך וכך - - -

מורן יונה: כן.

מורן יונה: וזה נעשה בצורה שוטפת וזה נעשה כבר כמה שנים טובות.

ישראל אייכלר: אבל הם אומרים שזה נעשה בצורה שמכתיבים להם הודעות.

ישראל אייכלר: מנהל המחוז - - - מגיע, מודיע לכל תושבי - - - שכך וכך יהיה פה.

ישראל אייכלר: לא יכול להיות.

מורן יונה: כדי לקבל החלטה תכנונית, קודם כל אנחנו מקשיבים שיש מה לציבור לומר, אבל מה לעשות, לא תמיד אפשר לקחת כל דעה ודעה וכל בקשה ובקשה במסגרת התכנון.

שמעון יוסף לוי: סליחה, זה לא כל דעה ודעה, אני חושב שכל המינהל הקהילתי, כולם באים עם אותה דרישה, עם אותה בקשה, זה נכון שמיידעים אותנו אבל כמו שאמר גיל - - -

ישראל אייכלר: עוד שאלה אחת מאוד חשובה, אל תפריעו לה.

ישראל אייכלר: למה אין שקיפות, תיכף אני אביא לפה את סתיו שפיר.

ישראל אייכלר: תיזהרו.

ישראל אייכלר: יש לה ועדה לענייני שקיפות.

ישראל אייכלר: אני רוצה לדעת בכל השקיפות המתבקשת, אתם הולכים להחליט בענייני ציבור, איזה אוטובוסים, מה הקריטריונים, איזה מספר, כמה אוטובוסים ואיזה אוטובוס יעבור ופה ואיזה לא ומה הסיבה.

מיכאל הלברשטם: ההרגשה היא שהציבור הוא איזה מטרד.

מיכאל הלברשטם: צריכים לעבור את המטרד הזה, ואחרי כן נעשה מה שרוצים.

מיכאל הלברשטם: יש איזה מטרד שצריכים לעבור.

מורן יונה: הציבור הוא לא מטרד.

מורן יונה: הציבור בסוף הם הנוסעים.

שלומית אבינח: הוא הלקוח העיקרי.

יונתן היימן: אני רוצה רק להתייחס, לעזור שניה למורן לגבי ההתייחסות.

יונתן היימן: הדברים האלה מתואמים ומתואמים היטב בין תכנית האב לתחבורה לבין המינהל הקהילתי.

יונתן היימן: הקביעה של התאריך אפילו נעשית בהתאם לבקשות המינהל הקהילתי באיזה תאריכים לקיים את זה במסגרת - - -

ישראל אייכלר: אלא מה?

יונתן היימן: נושאי השיחה מוגדרים בסופו של דבר פחות או יותר בנספח לפי צרכי התכנון ומוזמנים המשתתפים שאנחנו מוצאים לנכון מבחינה מקצועית להזמין.

יונתן היימן: לא כל דבר זה כנס ציבורי גדול, לפעמים זה כנס של ועדת התחבורה, לפעמים נאמני השכונה, בהתאם לשלב המקצועי ולרמת השיח שאנחנו רוצים לייצר כדי בסופו של דבר להיות מעורבים - - -

ישראל אייכלר: אבל זה לא קורה, לפי מה שאתה אמרת - - -

שלומית אבינח: אבל המוזמנים שמבקשים לקבל מידע, גם אני כשאני עושה דיון ועדה אני שולחת שאלות לדיון, מצע לדיון או הצעות לדיון, שאלות שעל זה ידונו בפגישה.

שלומית אבינח: אני שואלת האם זה מתקיים.

יונתן היימן: זה מתקיים ונעשה, ויש מפגשים.

יונתן היימן: כפי שגיל סיכם את זה קודם אולי במשפט מאוד נכון, אין כאן בעצם משוב חוזר.

יונתן היימן: זה הדבר שחסר.

ישראל אייכלר: על זה אני מדבר.

ישראל אייכלר: מורן, על זה אנחנו מדברים.

מורן יונה: מדברים שאני מכירה, יש משוב חוזר.

מורן יונה: שוב, אני אומרת, לא כל דבר ניתן ואפשר לקבל, ומה שאפשר לקחת בתכנון - - - כמות השירות של התחבורה הציבורית שעוברת ותעבור באזור, כיום בכלל באזור בר אילן פועלים גם קוים בשירות העירוני שאותם אגד מפעילה, חוץ מזה יש את הכניסות של השירות הפרברי מכל מיני אזורים, כמו שאמרתי קודם.

מורן יונה: לפי התחזיות שלנו כמות השירות שעתידה לעבור באזור תגדל, למה?

מורן יונה: כי בעצם כל מה שמגיע, יש שירות ממודיעין עלית, מבית"ר עלית, מבית שמש, גם השירות בתוך ירושלים יגדל, אנחנו לא נישאר בעוד כמה שנים עם כמות הנסיעות הנוכחית.

מיכאל הלברשטם: השכונה הזאת צריכה לאכול את הכל?

מורן יונה: לא, אז אנחנו יודעים שאי אפשר להכניס - - -

מיכאל הלברשטם: אני שאלתי בוועדה בעירייה, אתם רוצים שנסגור את הכביש?

מיכאל הלברשטם: גרים שם אלפי אנשים.

מיכאל הלברשטם: הם יסגרו את הכביש וזה סוף הוויכוח.

מיכאל הלברשטם: גמרנו את הוויכוח.

מיכאל הלברשטם: הגשנו מכתב, בקשות מינימליות, אנחנו יכולים לקבל תשובה, דרישות מינימליות, ביקשתם רחוב זה נעשה את זה, ביקשתם פה נעשה את זה, מה כל הדיבורים האלה?

מיכאל הלברשטם: בונים את הכביש, יש שם כסף, עבר הכסף, הכל עבר.

מיכאל הלברשטם: יש לנו בקשות מינימליות שכתבנו מכתב.

מיכאל הלברשטם: אנחנו יכולים לקבל תשובה על הדברים המינימליים שאנחנו מבקשים?

מיכאל הלברשטם: אנחנו לא רוצים להפוך פה את העולם, אבל יש לנו כמה בקשות.

מיכאל הלברשטם: ישבנו עם הוועדה, יושבים כאן כל האנשים שנוגעים בדבר.

מיכאל הלברשטם: הייתי נוכח שישבתי איתם ויצא המכתב הזה.

מיכאל הלברשטם: אני יכול לקבל תשובה.

מיכאל הלברשטם: העיריה היא עובד של משרד התחבורה, היא לא עובדת לבד.

מיכאל הלברשטם: אני יושב פה כבר שעה, באתי לפה לקבל תשובה על המכתב הזה.

מיכאל הלברשטם: לא לשמוע נאומים.

מיכאל הלברשטם: אין לי עצבים לזה.

מיכאל הלברשטם: אני רוצה תשובה על המכתב הזה.

מורן יונה: אני אמשיך את מה שאמרתי.

מורן יונה: לפי התחזיות שלנו, השירות הקיים צפוי לגדול.

מורן יונה: אנחנו יודעים שהתשתית לא יכולה להכיל את כל התוספות של השירות.

מורן יונה: אנחנו מודעים לזה.

מורן יונה: לכן אנחנו עכשיו נמצאים בעיצומה של תכנית להסדרה של מסופי נוסעים ונתיבי תחבורה ציבורית באופן כללי בירושלים.

מורן יונה: אתם יכולים לראות שיש במחלף 49, קרוב לצומת רמות, מתוכנן שם מסוף מאוד גדול, גם מסוף נוסעים, גם חניון לאוטובוסים.

מורן יונה: גם יש לנו תכניות למסופים באזורים אחרים בירושלים ואנחנו כן נרצה לבזר את הקווים.

מורן יונה: לא נרצה, לא כל הקווים יוכלו לעבור שם, אין דבר כזה.

ישראל אייכלר: איפה זה מסוף רמות?

מורן יונה: צומת רמות.

מורן יונה: זה מתחת להר חוצבים.

ישראל אייכלר: יש שם מקום לחניון?

ישראל אייכלר: האיש שיגיע לשם, איך הוא יגיע?

ישראל אייכלר: דרך האוטובוסים ש- - -

מורן יונה: עם שירות עירוני וגם מתוכנן הקו הכחול.

ישראל אייכלר: בגבעת התחמושת יש לכם אפשרות - - -

מורן יונה: את גבעת התחמושת אנחנו מתכננים להרחיב.

מורן יונה: כבר היום יש שם מסוף שמספיק ל-18 אוטובוסים, אנחנו הכנו תכנית שמרחיבה אותו.

ישראל אייכלר: תוכלו להזרים לשם את כל האוטובוסים שמגיעים מכביש 90?

מורן יונה: את כל האוטובוסים לא כי התשתית לא תוכל לקלוט את זה, אבל כמה שניתן להזרים לשם, ברור שנעשה את זה.

ישראל אייכלר: כי שם יש לך את התשתית של הרכבת הקלה שתיקח אותם העירה בדקות.

מורן יונה: נכון.

מורן יונה: אתה מבין תנועה.

ישראל אייכלר: אני למדתי ממך פה.

מורן יונה: בנוגע למכתב עם השאלות, אני מבטיחה לך שתקבל תשובות מפורטות.

ישראל אייכלר: עם מספרי אוטובוסים וסוגי אוטובוסים?

ישראל אייכלר: אני אגיד לך למה אני שואל על המספרים.

ישראל אייכלר: כי יש אוטובוסים שהנוסעים, בוא נגיד ניקח דוגמה את בית"ר עלית.

ישראל אייכלר: רוב תושבי בית"ר עלית הם אנשים שיוצאים את השכונות שמשני צידי בר אילן.

ישראל אייכלר: אם זה גאולה מאה שערים, הם גרים שם באזורים האלה.

ישראל אייכלר: אוטובוס למשל שמגיע מכביש 90 מהערבה, מאילת, אין לו עניין בכלל לעבור שם.

מורן יונה: דרך אגב זה במקסימום שישה אוטובוסים ביום, כל האוטובוסים שמגיעים מהערבה והבקעה, אם כבר אנחנו מדברים עליהם.

מורן יונה: מקסימום שש נסיעות ביום.

ישראל אייכלר: אמרתי ערבה כדי להרחיק את ה- - - אבל זה כולל כל הפרברים של כל ההתנחלויות באזור ירושלים.

מורן יונה: יש היום, עוברים שם הקווים מאזור מעלה אדומים, כל מיני אזורים.

ישראל אייכלר: מעלה אדומים למשל יש מעט מאוד אנשים שצריכים את ה- - -

מורן יונה: נכון, הנה, כבר עכשיו אנחנו יורדים - - -

ישראל אייכלר: בכל אופן הדו שיח הזה, בוא נסכם שאתם לפני ה-21 אם אפשר עוד, תשבו עם הנציגים שלכם, את ואתה וכל אלה שעוסקים, אולי גם מורן, תשב עם האנשים האלה מה הפירוט שהולכים להביא ב-21.

ישראל אייכלר: לא לבוא ב-21 ולעשות משהו כללי.

ישראל אייכלר: אני חושב שזה יהיה סיכום חשוב מאוד, שאתם תדעו והם ידעו, איזה אוטובוסים שייכים לפה, איזה אוטובוסים בכלל לא רוצים לעבור בפקק הזה.

ישראל אייכלר: כבר היום כל כך פקוק רחוב שמגר עוד לפני שעשיתם משהו, שכבר אי אפשר לנסוע, רק באופניים, ולא חשמליות.

מורן יונה: השאלה ממה הוא פקוק.

מורן יונה: היום הוא פקוק מרכב פרטי.

מורן יונה: ככל שנכניס לשם אוטובוסים הוא לא יהיה פקוק.

ישראל אייכלר: זו שאיפה, ווישפול פיניקינג, בעלי המכוניות כמה שאני מכיר אותם ב-60 שנה האחרונות יישארו במכוניות.

מיכאל הלברשטם: אני לא הולך לדאוג לכל הבעיות - - - יש לנו מכתב שאני רוצה תשוב על זה.

מיכאל הלברשטם: זה הכל.

מיכאל הלברשטם: אם אנחנו לא מקבלים, שיהיה ברור, אם אנחנו לא מקבלים תשובה מינימלית לבקשות שלנו נחשוב מה לעשות.

אהרון פריד: - - - אם תהיה תחבורה ציבורית כמו שצריך - - -השאלה היא אם אתם עושים את התחבורה הציבורית - - -

מורן יונה: אז רגע, אתה אומר לי שאתה נוסע ברכב פרטי ואתה מתנגד לאוטובוסים?

מורן יונה: לא הבנתי.

אהרון פריד: אני לא מתנגד.

אהרון פריד: אני רוצה שתהיה תחבורה ציבורית שיהיה לי כיף שאני אעזוב את האוטו שלי ואסע - - -

מורן יונה: היום יש לך ים של תחבורה ציבורית.

מורן יונה: בכל מקום.

אהרון פריד: היום כיף אבל אם תעשו - - -

ישראל אייכלר: היום כיף?

ישראל אייכלר: היום גיהינום.

ישראל אייכלר: הילדה שלי חיכתה אתמול חצי שעה על קו 3 ואחרי שהוא עבר הוא היה מלא ולא לקחו אותה.

אהרון פריד: הרכבת הקלה כיף היום לנסוע.

מיכאל הלברשטם: חסר שם רק קצת שמן קנולה ואתה יכול לעשות שם סרדינים.

מורן יונה: - - - היום המצב כמו שהוא, קטסטרופלי.

מורן יונה: היום יש שם מצב של אוטובוסים אחד אחרי השני בבר אילן, אתה מגיע לשם, אתה רק רוצה לצאת.

אהרון פריד: בר אילן זה - - - בתוך שכונה עם ילדים.

אהרון פריד: יש לי ילדים שהולכים לבית הספר כל יום, אני לא רוצה לבוא הביתה שאשתי - - -

ישראל אייכלר: את מדברת מבר אילן הוא מדבר משפע חיים.

אהרון פריד: אני מדבר על שפע חיים.

ישראל אייכלר: מורן, אני יכול לסכם שאתם - - -

מורן יונה: בסדר, שפע חיים היום זה ציר של רכב פרטי.

מורן יונה: מה בטיחותי בדיוק ברכב פרטי?

מורן יונה: שום דבר.

ישראל אייכלר: שיש שם כיכרות טובות.

מורן יונה: שיש שם כמה כיכרות שמאפשרות לעשות - - - מה זה נותן לשכונה?

ישראל אייכלר: הם מונעים תאונות דרכים.

מורן יונה: זה לא נותן כלום.

מורן יונה: יש שם מחסור בתחבורה ציבורית - - -

מיכאל הלברשטם: אתם מורידים את הכיכרות האלה, כדי שיכולים לנסוע ישר.

יעקב גיל: אני חייב לחזק את מורן שהרשות הלאומית לבטיחות בדרכים באופן ברור מפרסמת נתונים על היפגעות מרכב פרטי באופן דרמטי פי 40 הם פרסמו איזה שהוא נתון, יותר מהיפגעות בתחבורה ציבורית.

ישראל אייכלר: כן אני דיברתי על הכיכרות שמונעות תאונות בגלל שהן מאטות את התנועה.

מיכאל הלברשטם: המדינה מצאה פתרון לבטיחות בדרכים ואני יו"ר של ועדה, חתכו את כל הכסף של - - -

ישראל אייכלר: יש שתי אפשרויות.

ישראל אייכלר: או שאני סוגר את הישיבה עכשיו או שיהיה פה שקט.

ישראל אייכלר: יש לנו עוד 12 דקות.

ישראל אייכלר: אני רוצה ללכת אחד-אחד.

ישראל אייכלר: עיקר האנשים עוד לא השיבו.

ישראל אייכלר: מורן, אני רוצה לשאול שאלה פשוטה ובכך את מסיימת את הדברים.

ישראל אייכלר: האם את חושבת שתעני תשובה לפני ה-21?

מורן יונה: עד ה-21?

מורן יונה: כן.

ישראל אייכלר: בסדר, אז יהיו לכם תשובות ברורות וב-21 תדעו על מה אתם מדברים.

ישראל אייכלר: עכשיו אושרית בבקשה.

אושרית קלפוס: כמו שאמרתי, אני מתעסקת בתקציבים.

אושרית קלפוס: אני יכולה להגיד ששפע חיים כרגע בתכנון.

אושרית קלפוס: כמו שמוריה ומיכאל אמרו, שום דבר לא סגור.

ישראל אייכלר: דברי אל הוועדה, כי אם תדברי אליהם תקבלי תשובות - - -

אושרית קלפוס: שום דבר לא סגור עדיין בשפע חיים לכן זה בהליך תכנוני, עדיין לא תקצבנו ביצוע, בהתאם לתכנית שתתגבש והיא מן הסתם תיעשה יחד עם המינהל הקהילתי, הנציגים, בהתאם לזה נראה איך מתקדמים.

אושרית קלפוס: לעניין מת"צ ירמיהו כבר פורסם מכרז, נכון, והוא מתוקצב כ-40 מיליון.

אושרית קלפוס: אני יודעת שמת"צ ירמיהו כן עושים אותו בהיבטי בטיחות.

ישראל אייכלר: מת"צ ירמיהו זה הרכבת הקלה?

אושרית קלפוס: לא, אמורה לעבור שם תחבורה ציבורית.

ישראל אייכלר: זה מהצבי עד שמגר?

ישראל אייכלר: זה לא ירמיהו.

אושרית קלפוס: זה מת"צ.

ישראל אייכלר: אי אפשר לשנות את זה לנת"צ?

אושרית קלפוס: לא, זה כל המהות של הפרויקט.

אושרית קלפוס: זה כבר יצא לביצוע.

ישראל אייכלר: עד איפה הוא יצא לביצוע?

ישראל אייכלר: עד איפה המת"צ הזה יהיה?

ישראל אייכלר: מהצבי עד איפה?

קריאה: עד ברנדיס.

ישראל אייכלר: על המרחב של מלכי ישראל.

מיכאל פוסטלניק: מרחוב הצבי, עד רחוב הצבי יש מת"צ בביצוע היום מהכניסה לעיר.

מיכאל פוסטלניק: שתדע.

מיכאל פוסטלניק: יש כבר קבלן בשטח.

מיכאל פוסטלניק: מרחוב הצבי, הפניה לתחנה המרכזית, מת"צ בסטנדרט הכי גבוה, קיבלנו את התכנית.

ישראל אייכלר: לאיפה?

מיכאל פוסטלניק: עד הצומת איפה שהייתה של תנובה.

מיכאל פוסטלניק: צומת שמגר.

מיכאל פוסטלניק: אנחנו עושים טיפה יותר, עד הגשר הולכי רגל, מסדירים את התחנות, למרות שזה מקום שבעתיד הרכבת הקלה, זו בעצם כפילות, אבל בגלל שיש שם כל כך הרבה הולכי רגל אנחנו רוצים לסדר את התחנות באופן זמני.

מיכאל פוסטלניק: אבל אנחנו מגיעים עד צומת שמגר.

ישראל אייכלר: מהצבי עד צומת שמגר.

ישראל אייכלר: ומשמגר עד שפע חיים מה יהיה?

מיכאל פוסטלניק: אם אתה רוצה אני אדבר על זה - - -

ישראל אייכלר: אני רוצה לדבר על זה ששם לא יהיה מת"צ אלא נת"צ.

מיכאל פוסטלניק: אני אגיב.

מיכאל פוסטלניק: אפשר להגיד?

מיכאל פוסטלניק: רק שלוש דקות אם תתנו לי ללא הפרעה.

ישראל אייכלר: רבותי בלי הפרעה.

מיכאל פוסטלניק: אנחנו נסיים את זה מהר.

מיכאל פוסטלניק: קודם כל באמת חשוב להגיד שאנחנו בשפע חיים רק בתחילת התכנון.

מיכאל פוסטלניק: תכנון מוקדם.

מיכאל פוסטלניק: עוד לא עשינו כלום.

מיכאל פוסטלניק: ישבנו, אני אישית הייתי בשלוש פגישות, לא כולן עם המינהל הקהילתי, יש לנו את הילה בלומנטל שאתם מכירים שהיא מתאמת למגזר החרדי, יש לנו אדם שזה התפקיד שלו, בבוקר הוא קם, וזה מה שהוא עושה, ואני חושב שהיא ברמה הכי גבוהה.

מיכאל פוסטלניק: ואנחנו עובדים המון מולכם.

מיכאל פוסטלניק: קודם כל כשה

מיכאל פוסטלניק: תחלתי - - -

שלומית אבינח: לא מולכם, איתכם.

שלומית אבינח: אל תגיד מולכם.

מיכאל פוסטלניק: איתכם.

מיכאל פוסטלניק: כשאני התחלתי אמרו לי "אנחנו לא רוצים כלום, לא מת"צ ולא נת"צ".

מיכאל פוסטלניק: היום כבר מדברים על נת"צ וזה כבר אני חושב שיפור.

ישראל אייכלר: הישג גדול.

ישראל אייכלר: מבחינת התושבים זה ויתור והבנה שהולכים לעשות רכבת קלה בבר אילן ואין ברירה.

מיכאל פוסטלניק: לשפר את המצב.

מיכאל פוסטלניק: נכון.

מיכאל פוסטלניק: אז כמו שאתה אומר הרב אייכלר, שאנחנו רוצים להתחיל לעבוד בבר אילן, זה צוות אחר של המסילה שזה תב"ע שאושרה, והיא משאירה נתיב אחד לרכב פרטי והתחבורה הציבורית בבר אילן, כמו שאתם אומרים, קטסטרופה.

מיכאל פוסטלניק: מורן וכולם עובדים על הפחתת קוים והכל ונעבוד מולכם בשקיפות, אין עדיין כלום.

מיכאל פוסטלניק: התחלנו לעבוד על זה.

מיכאל פוסטלניק: אין כלום, לא עושים מאחורי הגב שלכם כלום.

מיכאל פוסטלניק: באמת, התחלנו לעבוד על זה.

מיכאל פוסטלניק: שיא שקיפות.

מיכאל פוסטלניק: לי אין אינטרס, אני עובד ציבור, אני כל חודש מקבל את השכר שלי, הכל בסדר.

מיכאל פוסטלניק: עם מת"צ, בלי מת"צ.

מיכאל פוסטלניק: אנחנו נשב איתכם 100 פעם אם תרצו ואם תרצו 200, גם 200.

מיכאל פוסטלניק: בסדר?

מיכאל פוסטלניק: סגרנו.

מיכאל פוסטלניק: עכשיו לגבי סימולציות שלא עשינו, זה לא נכון.

מיכאל פוסטלניק: הצגנו סימולציות תנועתיות לשפע חיים, למצב של נת"צ, למצב של מת"צ, למצב של נת"צ ומת"צ, למצב שלא עושים כלום ומסדירים את הצמתים ולא קיבלנו החלטה.

מיכאל פוסטלניק: אוף דה רקורד אני אומר לכם שאנשים דיברו איתי שאנחנו לא יכולים לקבל החלטה עד הבחירות, אז איך אתם רוצים שאנחנו נתקדם עם תכנון האוטובוסים כשאנחנו לא יודעים מה אתם רוצים בכלל.

ישראל אייכלר: מה הקשר לבחירות?

מיכאל פוסטלניק: אני לא יודע, זה מה שאמרו לי בעירית ירושלים, נציגים בכירים.

מיכאל פוסטלניק: אני לא רוצה להגיד שמות.

ישראל אייכלר: למה, הם הולכים להתחלף, הבכירים האלה?

מיכאל פוסטלניק: לא יודע.

מיכאל פוסטלניק: אני מרגיש שאני לא מקבל החלטה, גם עם המינהל דרך אגב.

מיכאל פוסטלניק: מה אתם מעדיפים, נת"צ או מת"צ?

מיכאל פוסטלניק: אף פעם לא קיבלתי תשובה על זה.

מיכאל פוסטלניק: איך נתכנן קוים?

מיכאל פוסטלניק: בואו נדבר על ההבדלים בין נת"צ למת"צ, זה גם חשוב.

מיכאל פוסטלניק: אנחנו חושבים, הרב אייכלר, קודם כל אפשר לא לעשות כלום ואין בעיה.

ישראל אייכלר: המנהלת אומרת שבגלל זה הם לא פה כי הם לא רוצים להתערב בגלל שזה לפני בחירות.

מיכאל פוסטלניק: הם נעלמים, הם מבטלים, אני לא יודע חבר'ה, אנחנו עושים מה שאפשר.

ישראל אייכלר: לא, אני פשוט לא מקבל את זה.

ישראל אייכלר: אני יודע שיש דברים שהמדינה החליטה שלפני בחירות לא עושים כדי למנוע משוא פנים, למשל לבחור רב, שופט אפשר לבחור, אבל כביש, תכנון זה - - -

מיכאל פוסטלניק: אין לי החלטה.

מיכאל פוסטלניק: הכל דיבורים.

יעקב גיל: אולי כדאי שהוועדה תפנה לעירייה.

שלומית אבינח: הזמנו אותם לדיון, מלא טלפונים.

מיכאל פוסטלניק: המתכננים שלי מתוסכלים, כי הם חושבים שהם יתכננו לתוך ארגז וזה לא כיף לתכנן לתוך ארגז, נכון?

מיכאל פוסטלניק: כי כל פגישה עם הציבור, זה רוצה מת"צ, זה רוצה נת"צ, זה לא רוצה כלום, זה סלט שלם.

מיכאל הלברשטם: הכסף עבר, 35 מיליון - - -

מיכאל פוסטלניק: לא לא, אל תערבב.

מיכאל פוסטלניק: לשפע חיים יש לנו כסף לתכנון בלבד, אין לנו כסף לביצוע, מה שאושרית אמרה.

מיכאל פוסטלניק: אין כסף לביצוע שקל אחד.

מיכאל פוסטלניק: לתכנון יש לי כסף, נכון, אבל אני רוצה לדעת מה.

מיכאל פוסטלניק: תחליטו מה לתכנן.

מיכאל פוסטלניק: אני חושב שנת"צ פחות טוב, למה?

מיכאל פוסטלניק: חשוב לי להגיד לך, אם זו תהיה ההחלטה זה מה שאני אעשה.

מיכאל פוסטלניק: אבל חשוב, נת"צ קודם כל פוגע תנועתית בצומת שמגר שהוא צומת קריטית עם שרי ישראל.

מיכאל פוסטלניק: למה?

מיכאל פוסטלניק: הוא מוסיף פאזה בצומת.

מיכאל פוסטלניק: צומת עם רכבת קלה בעתיד, בוא נסתכל על המצב הסופי עוד 30 שנה, מה שהחבר'ה פה אומרים והם צודקים, זה הדיון.

מיכאל פוסטלניק: רכבת קלה מתפקדת- - -

ישראל אייכלר: מה 30 שנה, אז זה יתחיל?

מיכאל פוסטלניק: לא, בוא נגיד עוד 30 שנה שהרכבת נוסעת בבר אילן וכולם מרוצים.

מיכאל פוסטלניק: בסדר?

מיכאל פוסטלניק: רכבת קלה מתפקדת טוב בשלוש פאזות, ברגע שאנחנו עושים נת"צ, הוספנו פאזה כי בעצם אנחנו עושים קרוס בצומת.

מיכאל פוסטלניק: במצב של מת"צ אנחנו לא מוסיפים פאזה והצומת תתפקד יותר טוב לכלי הרכב ולרכבת.

מיכאל פוסטלניק: חשוב לדעת את זה.

מיכאל פוסטלניק: זה נתון.

מיכאל פוסטלניק: המת"צ יש לו עוד חסרון, המת"צ בשפע חיים יש לו חסרון גם.

מיכאל פוסטלניק: שהמת"צ בגלל שהוא עם אבני שפה הוא צורך יותר רוחב.

מיכאל פוסטלניק: הרוחב הזה, אחת ההשלכות שלו זה חד סטריות עד קניון רב שפע.

מיכאל פוסטלניק: חד סטריות ואז אנחנו מדברים על הפיכת התנועה מה שהאדון מדבר בברנדיס, אגב, בברנדיס לא תהיה הפיכת תנועה.

מיכאל פוסטלניק: סגרנו בגלל הילדים, ניסינו להכניס את האוטובוסים פנימה, להסתובב בחניה, ירדנו מזה.

מיכאל פוסטלניק: זהו.

מיכאל פוסטלניק: בוטל.

מיכאל פוסטלניק: אפשר להגיד לפרוטוקול, לא תהיה הפיכת תנועה בברנדיס.

מיכאל פוסטלניק: אבל בנחלת יצחק אנחנו מדברים על שינוי סטריות, לפי דעתנו זה טוב - - -

קריאה: לא, זה לא טוב.

מיכאל פוסטלניק: רגע, תן לי לסיים.

ישראל אייכלר: סליחה, לא להפריע.

מיכאל פוסטלניק: חלק אומרים שזה טוב וחלק אומרים שזה לא טוב.

מיכאל פוסטלניק: שוב, אתה מבין, זו אחת הבעיות.

מיכאל פוסטלניק: זה עוד רחוב שיקבל שידרוג, והמת"צ הוא ברמת שירות הכי גבוהה מבחינה מקצועית.

ישראל אייכלר: בכל מקרה הוא כביש צר שאסור להכניס בו שום דבר.

מיכאל פוסטלניק: נכון, אבל אנחנו רוצים לשדרג אותו.

מיכאל פוסטלניק: זה גם יתרון.

מיכאל פוסטלניק: היום האוטובוסים עוברים שם וקשה לעבור שם.

מיכאל פוסטלניק: המת"צ הוא ברמת שירות הכי טובה לתחבורה ציבורית.

מיכאל פוסטלניק: אני לגבי בטיחות, באמת אני יכול להגיד, יש לנו שלושה יועצי בטיחות בכוונה, שאחד לא רואה את הדו"ח של השני, חשוב שתדע את זה, והראייה שלהם זה בטיחות הולכי הרגל, בגלל כל מה שקרה במדינה, הרב אייכלר, על המת"צ שהיה בז'בוטינסקי והכל, אנחנו בירמיהו עברנו שבעה מדורי גיהינום עם הבטיחות, ואני אומר לך שזה לא דומה לגולדה כי זו לא אותה מהירות, מה לעשות.

מיכאל פוסטלניק: פה יש לך כל 20-30 מטר צומת.

מיכאל פוסטלניק: בגולדה נוסעים מהר, דרך חברון נוסעים מהר.

מיכאל פוסטלניק: אני אישית במשטרה בתפקיד הקודם שלי הייתי סגן מהנדס המחוז, הייתי בכל התאונות.

מיכאל פוסטלניק: לצערי.

מיכאל פוסטלניק: גם בגולדה.

מיכאל פוסטלניק: וכששמנו את הגדרות בגולדה, זה עזר.

מיכאל פוסטלניק: אז פה, האדון לצידי גם צודק, אבל לא בכל מקום זה אותו דבר, ולא כל ציבור אותו דבר.

מיכאל פוסטלניק: עשינו דירוג במעברי חציה, עשינו שהולכי הרגל יוכלו לחצות כשיש להם ירוק, את כל המעבר חציה או 2/3 חציה, לא פחות.

מיכאל פוסטלניק: הסתכלנו על בטיחות הולכי הרגל במצב ממש מקסימלי.

מיכאל פוסטלניק: עוד שתי מילים.

מיכאל פוסטלניק: נת"צ בגין אנחנו מקדמים - - -

סמדר אונה: על נגישות גם הסתכלתם?

מיכאל פוסטלניק: נכים, יפה.

מיכאל פוסטלניק: זה גם רשום לי.

מיכאל פוסטלניק: יש לנו יועץ נגישות - - -

סמדר אונה: - - - שאקרשטיין צריך להיות מליונר כי זה כל המרצפות שלו לא טובות.

מיכאל פוסטלניק: אני אענה לך, היום יש חוק, כמו שאת אומרת, אני לא יכול לקדם פרויקט בלי יועץ נגישות.

מיכאל פוסטלניק: כל התחנות מונגשות במצב מקסימלי.

סמדר אונה: קח אותי כמתנדבת, כיועצת - - -

מיכאל פוסטלניק: בכיף.

מיכאל פוסטלניק: יש לנו יועצי נגישות לכל פרויקט, היום אני לא עובר אותו בלי נגישות.

מיכאל פוסטלניק: כל התחנות מונגשות.

סמדר אונה: אם הם היו מבינים בנגישות אז המבנה החדש ע"ש נבון ברכבת היה נפתח כבר.

מיכאל פוסטלניק: לא, זה רכבת ישראל אבל אני בטוח שגם להם יש - - -

סמדר אונה: נכון, אני מדברת כדוגמה.

סמדר אונה: יועצי הנגישות האלה - - -

שלומית אבינח: אין לנו זמן לפתוח את הדיון.

שלומית אבינח: אנחנו חייבים לסיים עוד חמש דקות.

מיכאל פוסטלניק: ממש עוד ארבע מילים.

מיכאל פוסטלניק: זיהום אויר, אם לא נעשה כלום, זה גם יכול לקרות, נכון?

מיכאל פוסטלניק: נגיד שלא עשינו כלום, כל התחבורה תהיה בשפע חיים כי אין לה פתרון אחר.

מיכאל פוסטלניק: נגיד כולה שם, רובה.

מיכאל פוסטלניק: זה המקסימום של זיהום האוויר, כשיש עומסי תנועה מבחינה הנדסית, כשהאוטובוסים עומדים, זה זיהום האוויר המקסימלי.

מיכאל פוסטלניק: כשיש זרימת תנועה זיהום האוויר יורד וגם הרעש.

מיכאל פוסטלניק: אתם צריכים להבין את זה, וחשוב שתדעו את זה.

מיכאל פוסטלניק: הווה אומר, אם יש לנו מת"צ שהתנועה של האוטובוסים תזרום, יהיה פחות זיהום אויר.

מיכאל פוסטלניק: זה פיזיקה, אין מה לעשות.

מיכאל פוסטלניק: אפשר לדבר, אפשר לא לדבר, נביא לכם יועצים אם אתם רוצים, אין בעיה.

מיכאל פוסטלניק: כשהכל יעמוד והכל יהיה פקוק כמו דוכיפת, כמו עם התושבים שהיה לנו עוד בעיות, יש יותר זיהום אויר ויש יותר רעש.

מיכאל פוסטלניק: שתדעו.

מיכאל פוסטלניק: עכשיו לגבי ביטול פניות שמאלה, זה נושא מאוד רגיש.

מיכאל פוסטלניק: אנחנו מסתכלים על רמת שירות ברמזור, שאתה מבטל תנועות שמאלה, ואתה נותן לתנועות הראשיות יותר זמן, הרי השמיכה קצרה.

מיכאל פוסטלניק: אתה לוקח זמן מזה, אתה מוסיף זמן לזה.

מיכאל פוסטלניק: התנועות הראשיות שזורמות בצורה יותר מיטבית, זה מזרים את כל התנועה.

מיכאל פוסטלניק: אנחנו נותנים חלופות לפניות שמאלה.

מיכאל פוסטלניק: פניה שמאלה מוסיפה פאזה בצומת.

מיכאל פוסטלניק: הצומת מתפקד פחות טוב.

מיכאל פוסטלניק: באמת חשוב שתדעו את זה.

מיכאל פוסטלניק: במידה ואין חלופה טובה ואתם מתעקשים, בסדר, אין בעיה.

מיכאל פוסטלניק: אבל תדעו שזה יגרום עומסים.

מיכאל פוסטלניק: אנחנו נשים שבילי אופניים, הציבור ביקש.

מיכאל פוסטלניק: ישבנו עם הציבור, הם דיברו על שבילי אופניים, ואנחנו באמת נעשה איפה שאפשר.

מיכאל פוסטלניק: המת"צ, ואושרית פה, של ירמיהו, היה אישיו מאוד מרכזי בו של הסטנדרט.

מיכאל פוסטלניק: באיזה סטנדרט אנחנו עושים אותו.

מיכאל פוסטלניק: אנחנו קיבלנו פה מת"צ שהוא חסר תקדים, הוא בסטנדרט של רכבת קלה מבחינת הריצופים, מבחינת האמצעים, מבחינת הסככות.

מיכאל פוסטלניק: יש לנו אגב סרטון חדש שאנחנו גם נעביר לכם אותו.

ישראל אייכלר: חבל שלא התחלת לדבר בתחילת הדיון, כי אנחנו הגענו לסיום.

מיכאל פוסטלניק: אני בסוף, אחרי בעלי הבית שלי.

מיכאל פוסטלניק: בקיצור, אנחנו ממש בשורה התחתונה, אני מקבל את ההערה שאנחנו ניפגש איתם יותר, אני מכבד, אני מקבל, אני מבקש מהצד השני, ואתם יודעים, זה דו שיח, לקבל החלטות.

מיכאל פוסטלניק: אי אפשר לדבר כל הזמן.

שלומית אבינח: אבל גם חשוב המנגנון.

שלומית אבינח: אתה לא יכול להזמין 100 איש.

שלומית אבינח: אתם צריכים נציגים.

מיכאל פוסטלניק: יש לנו את הילה וזה התפקיד שלה.

מיכאל פוסטלניק: נעשה את זה יותר, אני באמת מקבל את ההערה הזאת, נגיב למכתבים.

מיכאל פוסטלניק: המכתב אגב הופנה לעירית ירושלים אבל אנחנו נעזור להם להגיב.

מיכאל פוסטלניק: נעשה כל מה שצריך, אבל תבינו שעוד לא עשינו כלום, אז גם לא להיות בפרנויות.

מיכאל פוסטלניק: אנחנו בתכנון מוקדם בסך הכל.

ישראל אייכלר: טוב שלא עשיתם - - - אפשר עוד לתקן.

מיכאל פוסטלניק: הרב אייכלר, אנחנו בתכנון מוקדם.

ישראל אייכלר: תודה רבה.

ישראל אייכלר: אני חייב לסגור את הישיבה, הסיכום שלנו הוא כזה: הוועדה מבקשת להעביר לנציגי התושבים את כל המידע על מספרי האוטובוסים וקווי האוטובוסים בטרם יוחלט מי נכנס לשכונה ומי לא.

ישראל אייכלר: כמו כן הועדה רשמה לפניה את הודעת אנשי משרד התחבורה על כל המרכיבים שהם ימשיכו לשתף פעולה עם התושבים ולא יבוצעו דברים באזור שמגר וכל השכונה בלי לדבר עם מינהלת רוממה.

ישראל אייכלר: למען בטיחות הולכי הרגל, ילדים, קשישים, נכים ואמהות עם ילדים, הוועדה דורשת לסלול נתיב תחבורה ציבורית ברחובות שמגר-שפע חיים בשני צידי הכביש ולא במת"צ, כדי למנוע פיקוח נפש.

ישראל אייכלר: לגבי הדיון שאמור להתקיים ב-2.8.2018 הוועדה מבקשת ממשרד התחבורה לבדוק ולדון בכל הבקשות שהוגשו על ידי המינהלת ולהביא תשובות באותה ישיבה.

ישראל אייכלר: הוועדה תפנה לראש עירית ירושלים בבקשה לקדם את תכנית התחבורה בשפע חיים בשיתוף פעולה עם התושבים.

ישראל אייכלר: הוועדה רשמה כי קיים כסף רק לתכנון ולא הוחלט עדיין מה עדיף, וזה הזמן לשבת עם התושבים ולסגור את העניינים ברוח טובה ובשיתוף פעולה.

ישראל אייכלר: תודה רבה לכם.